маҳалла – Сурхон тонги\nАпрел 2, 2019\tЖамият 0\nВатан остонадан бошланади, дейишади. Дарҳақиқат, ўз уйини, қолаверса, маҳалласини севмаган одам, ватанпарвар бўлолмайди. Нафақат остонасини, балки қишлоғини, маҳалласини ва юртини муқаддас билган инсонлар яшайдиган жойни сиртдан ҳам таниш мумкин. Сабаби бундан жой ҳамиша обод ва саришта бўлади. Термиз туманидаги “Ат Термизий” маҳалласи ҳам ана шундай обод, меҳмонларнинг дарров назарига тушадиган …\nОдатда маҳалла раислари фаолиятини ўрганганимизда доим ҳафсаламиз пир бўлиб қайтардик. Гоҳ маҳалла раисини тополмай хуноб бўлсак, гоҳ фидойилик у ёқда турсин, ўз вазифасининг моҳиятини англаб етмаган оқсоқолнинг ишидан кўнглимиз тўлмасди. Буни қарангки, бу сафар ташриф буюрганимиз, Шўрчи туманидаги “Ёш ғайрат” маҳалла фуқаролар йиғини фаолиятидан хурсанд бўлдик. “Суюнчи” фильмидаги қишлоқнинг виждонига …\nФеврал 16, 2019\tЖамият 0\nТермиз шаҳридаги “Матбуот уйи”да фуқаролар йиғини раиси сайлови тўғрисида матбуот анжумани бўлиб ўтди. Хабарингиз бор, “Фуқаролар раиси (оқсоқоли) сайлови такомиллаштирилиши муносабати билан Ўзбекистон Республикасининг айрим қонун ҳужжатларига ўзгартиришлар киритиш тўғрисида”ги қонун 2018 йил 15 октябрда қабул қилинганди. Жорий йил май ойида фуқаролар йиғини раиси сайлови ўтказилади. Матбуот анжуманини ФЖМҚМИ Сурхондарё …\nМаҳалла: кеча ва бугун\nЯнвар 18, 2019\tЖамият 0\nМаҳалла — эл-юрт кўзгуси. Жоиз бўлса, хонадонимизга, ўзимиз яшаётган гузарга, қишлоққа муносабатимиз, маҳалладаги ободончилик, меҳр-оқибат, Ватанга садоқатимиз, барча-барчаси ана шу кўзгуда акс этади. Президентимизнинг 2017 йил 3 февралдаги “Маҳалла институтини янада ривожлантириш чора-тадбирлари тўғрисида”ги Фармони ва “2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси”да маҳалла институтининг жамият …


23.01.2022 10:50 0 2111\nТармоқда машинасини жарима майдончасига олиб кетаётган ЙПХ ходимини урган ҳайдовчи видеоси тарқалди.\nИИВ ЙХҲББ матбуот хизматига кўра, 22 январь куни Навоий вилояти, Навбаҳор туманида ЙПХ ходими Д.Тошов томонидан «Matiz» русумли автомобиль ҳайдовчиси тўхтатилган.\nТекширув давомида ҳайдовчи йўловчи ташиш фаолияти билан шуғулланиши, унинг ёнида кунлик йўл варақаси мавжуд эмаслиги маълум бўлган.\nШундан сўнг, ЙПХ ходими томонидан ҳайдовчига нисбатан маъмурий баённома тузилиб, автомобиль вақтинча сақлаш учун жарима майдонига олиб кетилаётган вақтда, ҳайдовчи А.Т. ЙПХ ходимига фаол қаршилик кўрсатган ва тортишувли вазият юзага келган.\nҲозирда туман прокуратураси томонидан суриштирув ҳаракатлари олиб борилмоқда, дейилади хабарда.


ЖОНИНИ ҚИЙНАМАГАН ДЕПУТАТ СОХТА ОБРЎГА АЛДАНИБ ЮРАВЕРАДИ - Ўзбекистон овози газетаси\nБир-бирига ўхшаш «ЭГИЗАК» жавоблар замони ўтмадими?\nЖАҲОН ЧЕМПИОНЛИГИ КАМАРИГА ЙЎЛ\nҚАРШИ ШАҲАР ПАРТИЯ ТАШКИЛОТИНИНГ КОНФЕРЕНЦИЯСИ\nПРЕЗИДЕНТ БИЗНИ АФВ ЭТДИ\nҲОКИМ ҲУКМДОР ЭМАС\nШАВКАТ МИРЗИЁЕВ ЕТТБ ПРЕЗИДЕНТИНИ ҚАБУЛ ҚИЛДИ\nЖОНИНИ ҚИЙНАМАГАН ДЕПУТАТ СОХТА ОБРЎГА АЛДАНИБ ЮРАВЕРАДИ\nДепутат, деганда бошқаларнинг ташвиши билан яшайдиган жонкуяр, адолатни ҳамма нарсадан устун қўядиган шахс кўз олдимизга келади. Аммо бугун аҳоли орасида депутатларга нисбатан ишончсизлик кайфияти билан қараётганлар оз эмас.\nНега шундай бўлди? Халқимиз томонидан билдирилаётган эътирозларга қарамасдан, жамият ёки муайян ҳудуд миқёсидаги муаммоларни ҳал этишга қодир бўлган ташаббуслар нега яққол кўзга ташланмаяпти?\nФикр ҳамда сўз эркинлиги кенг қулоч ёзяпти. Шундай муҳим пайтда депутатлар орасида жим юрганлари оз эмас. Уларнинг янги фикр, янгича дунёқараш билан ишлаши учун нима тўсқинлик қилмоқда? Қишлоқдаги мактаб ўқитувчиси, корхонада ишловчи инженер, боғчадаги қоровул, юзи чўғдек қизарган новвой, нафақасини кутаётган нуроний, умуман олганда, ҳар бир соҳа вакилининг ҳаёти чин маънода ўзгариши, чинакам обод маҳалла ва обод қишлоқлар барпо этилиши учун депутатдан ортиқ ким кўпроқ ташаббус кўрсата олади? Бугун оддий халқ шахсий фикрини баён қилиш, ўз ҳудуди, оиласи ёки жамоасидаги камчиликларни айтишни бурч, деб ҳисобламоқда. Чунки муаммоларни яширган билан уларга ечим топилмайди. Аксинча, вақт ўтгани сайин ҳал этилиши қийинлашади.\nМаҳаллий Кенгашларга сайланган халқ вакили ўзига ишонч билдирган кишилар билан бир ҳудудда, бир маҳаллада қўшни бўлиб яшайди. Ҳар куни кўча-кўйда, турли давраларда учрашади, кўз-кўзга тушади. Ишлаётган, ташаббус кўрсатаётган, энг ками бир кишининг мушкулини осон қилган халқ вакили бошини баланд кўтариб юриши мумкин. Чунки содда ва танти одамларимиз кичик бир яхшиликни ҳам умрбод ёддан чиқармайди. Ҳар кўрганда раҳмат айтиб, оғирини енгил қилган инсонга яхшилик илинади. Бироқ айримларни кўпчилик билмайди.\nМаҳаллий Кенгашларга Ўзбекистон Халқ демократик партиясидан 1882 нафар депутат сайланган. Бандлик, тиббий ва коммунал хизматлар, пенсия таъминоти, ёшлар ва хотин-қизлар муаммоларини ўрганиш, уларга ечим топиш, хуллас, энг оғир юкни кўтаришга бел боғлаган инсон ушбу партиядан сайланган депутат бўлиши керак, аслида.\nМаҳаллий Кенгашлардаги айрим депутатлар «оч қорним — тинч қулоғим» қабилида иш тутиб, ҳудудий раҳбарларнинг гапини маъқуллаш, қабул қилинаётган қарорларни қўл кўтариб тасдиқлаш билан чекланмоқда. Қарор қабул қилиш осон, лекин унинг ижросини таъминлаш масаласи қийин. Кўп ҳолларда қарор ижроси эсдан чиқиб қолади. Оқибатда муаммо муаммолигича, мурожаат мурожаатлигича қолиб кетмоқда.\nМасъулиятсиз, ишёқмас депутатларга ҳар доим баҳона топилади, «ҳоким билади», «ҳоким буюради»га ўтиб олади.\nМасалан, халқ депутатлари Вобкент туман Кенгашидаги Ўзбекистон ХДП гуруҳи ташаббуси билан аҳолига кўрсатилаётган коммунал хизматларнинг аҳволи ва коммунал хизмат кўрсатувчи ташкилотларнинг моддий-техник базасини мустаҳкамлаш бўйича олиб борилаётган ишлар ўрганилди. Масала сессияга киритилиб, у ерда қабул қилинган қарор асосида ҳудуддаги мактабгача таълим муассасалари суюлтирилган газ билан таъминланди. Тумандаги «Чангарон», «Анжирбоғ», «Пахтакор», «Холвагарон» маҳалла фуқаролар йиғинларидаги аҳолини тоза ичимлик суви билан таъминлаш масаласи «Обод қишлоқ» дастурига киритилиб, амалий ишлар бошлаб юборилган. Ишласа, натижа бўлиши ҳақида бу биргина мисол. Бундай мисолларни яна кўплаб келтириш мумкин.\nБизга берилган маълумотларга кўра, Бухоро вилояти, туман ва шаҳар Кенгашларига Ўзбекистон ХДПдан сайланган фаол депутатлар 63, фаолияти ўрта депутатлар 32 нафарни ташкил қилади. Қониқарсиз ишлаётганлари эса 8 нафар. Жумладан, Пешку туманидан Ҳалим Фаттоев, Олот туманидан Зокир Оллоков каби депутатлар ҳатто ўзи яшайдиган ҳудуд, корхона, ташкилот аъзоларининг турмуш тарзи билан ҳам қизиқмаган. Бирор марта депутатлик сўрови юбориб, аҳоли мурожаати билан ишлаш учун уларда вақт етишмаган ёки хоҳиш йўқ.\nСурхондарё вилоятида 17 нафар депутат қониқарсиз ишлаётганини айтишди. Хусусан, вилоят Кенгаши депутати Холмамат Нормуродов, Ҳусан Бозоров, Ангор туман Кенгаши депутати Шоди Муҳаммадиев, Денов туман Кенгашидан Тўхтамурод Ғаниев, Олтинсой туман Кенгашидан Комил Норқобилов ва яна бир гуруҳ халқ вакиллари сусткашликка йўл қўяётган экан.\nАҳолини ўйлантираётган муаммоларни ҳал қилишга шошмаётган депутатлар ҳақида ҳар бир ҳудуддан мисол келтириш мумкин. Лекин бу билан вазият ўзгариб қолмайди.\nКимнингдир фаолиятини баҳолаш, ақл ўргатиб, маслаҳат бериш фикридан йироқмиз. Асосий мақсадимиз депутатлар сайловчилари олдида масъул эканини яна бир эслатиб қўйиш. Депутат фаоллиги, ҳақиқатгўйлиги, курашувчанлиги билан одамларга ўрнак кўрсатиши, «бўлаверади», «фойдаси йўқ», «куним ўтса, бўлди» каби қарашларни бартараф этиш чораларини излаши керак. Қачонки, аҳоли сайланган депутатидан яхшилик кўрса, унинг шижоатига ишонади, ортидан эргашади.\nМаданияти, маънавияти, одамларга ғамхўрлиги билан намуна бўла оладиган, уларнинг олқиши ва эътирофига сазовор раҳбарлар сафи кенгайиши учун ким кўпроқ ташаббус кўрсатиши керак? Ҳамма қонун асосида ва қонун доирасида ишлаб, яшаши кимларга боғлиқ? Очиқ-ошкора демократик жамият яратиш учун ҳаммадан кўпроқ ким масъул? Шу каби саволлар ҳақида ўйлаганимиз сари «депутатлар», «депутатлар», деган сўз хаёлга қайта-қайта келаверади.\nТАЛОН-ТАРОЖ ЭТИЛГАН ДАВЛАТ МУЛКИ,\nБОЛА КЎНГЛИ ЎКСИМАСИН\nБЕШ ТАШАББУС БЎЙИЧА ФОРУМ\nИпотека кредити бозорини ривожлантириш ва кенгайтиришга оид қўшимча чора-тадбирлар тўғрисида


Ўнга яқин толибон жангариси йўқ қилинди\n18 май 2021, Тошкент вақти: 19:16\nноябр 16, 2008\nАфғонистон шарқидаги Пактиё вилоятида ўнга яқин жангари халқаро коалиция кучлари тарафидан йўқ қилинган. Ўтказилган рейд натижасида жангариларнинг портловчи мосламалар ишлаб чиқариладиган устахонаси ҳам вайрон қилинган. Америкалик ҳарбийларнинг таъкидича, гап Жалолиддин Ҳаққоний бўлинмасига кирувчи жангарилар ҳақида бормоқда.\nҲаққонийнинг Покистонда туриб экстремистларни бошқариши айтилади. Ҳаққоний авваллари, Афғонистонда Совет қўшинларига қарши курашган ва “озодлик учун курашчи” номини олган. Ҳозир эса у американинг асосий душмани ҳисобланган толибон сафидаги йирик қўмондонлардан бири.\nАҚШ жаҳон давлатларига 20 миллион доза вакцина жўнатади\nАҚШ президент Жо Байден Виржиниядаги илмий марказлардан бирида.\nАҚШ президенти Жо Байден июнь ойининг охиригача мамлакатда ишлаб чиқарилган коронавирусга қарши Pfizer/BioNTech, Moderna ва Johnson & Johnson вакциналарининг 20 миллион дозасини бошқа давлатларга ёрдам сифатида жўнатишга кўрсатма берди.\nАҚШ қўланилишига рухсат берилган вакциналарни жаҳон ҳамжамияти билан биринчи маротаба бўлишмоқда.\nАввалроқ АҚШ ҳукумати ҳозирча мамлакатда рўйхатга олинмаган AstraZeneca вакцинасининг 60 миллион дозасини бошқа давлатларга жўнатишни режалаштираётгани хабар қилинган.\nРасмий маълумотларга қараганда АҚШда шу кунгача 272 миллион доза вакцина ишлатилган ва 340 миллион доза вакцина ишлаб чиқарилган. АҚШ аҳолисининг 60 фоизи камида бир доза вакцина билан эмланган.\nҚозоғистонлик машҳур ёзувчи Ўлжас Сулаймонов 85 ёшга тўлди\nМашҳур ёзувчи 1936 йилда Олмаота шаҳрида туғилган.\nҚозоғистон халқ ёзувчиси Ўлжас Сулаймонов 18 май куни 85 ёшга тўлди. Машҳур ёзувчи 1936 йилда Олмаота шаҳрида туғилган.\n1970 йилларнинг охирларида “Аз и Я” китоби нашр қилинганидан сўнг Ўлжас Сулаймонов собиқ СССРнинг миллий республикаларида машҳур бўлиб кетган эди. Мазкур китобда русларнинг “Князь Игорнинг қўшини ҳақидаги достон” туркийзабон халқларга тегишли бўлгани иддао қилинган.\n“Аз и Я” китобидаги “Ер, одамга сиғин!” деган жумла биринчи космонавт Юрий Гагариннинг қабртошига уйиб ёзилган.\nЎлжас Сулаймонов дипломат ва жамоат-сиёсат арбоби сифатида ҳам танилган.\nТокиодаги шифокорларнинг йирик бирлашмаси Олимпиадани бекор қилишга чақирди\nТокио Олимпиадасини бекор қилиш шиорини кўтарган фаол.\nТокио Олимпиадасига уч ойдан кам вақт қолган бир пайтда Япониядаги нуфузли шифокорлар бирлашмаси ҳукуматни халқаро мусобақани бекор қилишга чақирди.\nЯпониядаги 6 минг шифокорни ўз атрофига бирлаштирган Амалиётчи врачлар иттифоқи Япония пойтахтидаги касалхоналар бугунги кунда коронавирусга чалинганлар билан тўлиб-тошганини билдирмоқда.\n“Биз ҳукуматни Халақро олимпия қўмитасини мусобақаларни уюштириш жуда мураккаб бўлишига ишонтиришга ва мусобқани бекор қилишга чақирамиз”,-дейилади Япония Бош вазирига йўлланган мурожаатда.\nБундан ташқари Олимпиадани бекор қилиш чақириғи мавжуд онлайн – петицияни юз минглаб одам имзолади.\nТокио Олимпиадаси 2020 йилда ўтказилиши белгиланган эди. Бироқ коронавирус пандемияси туфайли у 2021 йилга қолдирилганди.\nИсроил Ғазодаги COVID-19 га тест олинадиган ягона лабораторияни вайрон қилди\nҒазо минтақасидаги COVID-19 вирусига тест олинадиган ягона лаборатория Исроил ҳарбий-ҳаво кучларининг зарбалари туфайли фаолият юрита олмайдиган ҳолга келди. Бу ҳақда The Times of Israel газетаси хабар қилди.\nГазетанинг ҲАМАС вакиллари сўзларига таянган ҳолда ёзишича, зарбалар оқибатида Ал Римал шаҳридаги шифохонанинг лаборатория жойлашган қисми вайрон бўлган. Шунингдек, Соғлиқни сақлаш вазирлиги ва Қизил Ярим ой ташкилотининг Қатар бошқармаси ҳам зарар кўрган.\nҒазо соғлиқни сақлаш вазири Юсуф Абу ал-Ришнинг журналистларга маълум қилишича, вазирлик ходимлари орасида жароҳат олганлар бор, улардан айримларининг аҳволи оғир, дея баҳоланмоқда.\nЖаҳон соғлиқни сақлаш ташкилоти (ЖССТ) маълумотига кўра, Ғазо минтақасида мусбат тестлар даражаси 28 фоизга тенг бўлиб, бу дунё бўйича энг юқори кўрсаткичларидан бири ҳисобланади. Касалхоналар беморларга тўла.\nМинтақада жами 103 минг кишида коронавирус аниқланган, COVID-19 билан боғлиқ хасталиклардан 930 дан зиёд инсон вафот этган, деб ёзган The Times of Israel.\nФаластин матбуоти 18 май куни Исроил мудофаа армияси бутун Ғазо минтақаси бўйлаб, жумладан ҲАМАСнинг соҳилбўйидаги кемаларига ёппасига зарба бергани ҳақида хабар қилди.\nКеча Washington Post газетаси Қўшма Штатлар Исроилга 735 миллион доллар қийматли ўта аниқ зарба берувчи қурол сотишга қарор қилгани тўғрисида ёзганди.\nМожаро бошланган 10 майдан бери Ғазо минтақасида 192 киши, жумладан 58 нафар бола ҳалок бўлган. Исроил ҳарбийлари ҲАМАС ўз қароргоҳларини турар-жой бинолари ёнида қуриб, оддий одамлардан қалқон ўрнида фойдаланаётганини иддао қилишмоқда.\n“Коммерсантъ”: Байден билан Путин учрашуви Швейцарияда бўлиб ўтиши мумкин\nЖо Байден (ч) ва Владимир Путин (ў)\nАҚШ президенти Жо Байден ва Россия президенти Владимир Путиннинг июнь ойига белгиланган учрашуви Швейцарияда бўлиб ўтиши мумкин. Бу ҳақда “Коммерсантъ” нашри ўз манбаларидан олинган маълумотларга таянган ҳолда хабар қилди.\nНашрга кўра, Кремль саммит ўтиши муҳтамал бўлган жойга оид маълумот бўйича изоҳ беришдан бош тортган.\nУчрашувга оид қарорнинг қабул қилиниши кўпроқ АҚШ Давлат котиби Энтони Блинкен билан Россия ташқи ишлар вазири Сергей Лавров ўртасида шу йил 19-20 май кунлари ўтказилиши кутилаётган музокараларга боғлиқ.\nАҚШ Давлат департаменти раҳбари, “Америка овози” радиоси хабарига кўра, 17 май куни Данияга сафарини якунлаб, Арктика кенгашида иштирок этиш учун Рейкявикка йўл олган. Блинкен билан Лавров учрашуви айнан Исландия пойтахтида бўлиб ўтиши керак. Ўша ерда АҚШ ва Россия президентлари илк саммитининг аниқ вақти ва манзили айтилиши мумкин. Бу Жо Байден давлат раҳбари ўлароқ қасамёдга келтирилганидан кейин АҚШ ва Россия президентларининг биринчи саммити бўлади.\nЛукашенко намойишчиларга қарата ўқ узишга рухсат берувчи қонунни имзолади\nМинск кўчаларидан биридаги куч ишлатар тузилмалар ходимлари, 2021 йил марти\nАлександр Лукашенко қонун доирасида жисмоний куч ишлатиш, жанговар ва махсус техника, махсус воситалар ва қуролдан фойдаланиш натижасида етказилган зарар учун жавобгарликни куч ишлатар тузилмалар ходимлари зиммасидан соқит қилувчи қонунни имзолади.\nОзодликнинг беларус хизмати хабарига кўра, ушбу қонун милицияга оммавий тартибсизликларни бартараф этиш учун жанговар ва махсус техникани ишга солиш, шунингдек процессуал ҳаракатларни ўтказиш, жамоат тартибини, шахсий ва ижтимоий хавфсизликни таъминлаш учун фуқароларнинг фото ва видеотасвирга олишини тақиқлаш ҳуқуқини беради.\nМилиция ходимларига қўлга олиш чоғида фуқароларни, уларнинг буюмларини ва автомобилларини кўздан кечиришга ҳам рухсат берилган. Ички ишлар идоралари жисмоний шахсларнинг ёзма розилигисиз улар ҳақида ахборот тизимларидан маълумот, жумладан шахсий маълумотларни олиш ҳуқуқига ҳам эга бўлди.\nДавлат ҳимояси амалдорлар, куч ишлатар тузилмалар ходимлари, судьялар, журналистлар, сайлов комиссияларининг аъзолари ва бошқа шахсларга нисбатан татбиқ этилади — бунинг учун ИИВ тегишли давлат идораси раҳбаридан мазкур шахснинг ҳаёти, соғлиғи ёки мол-мулкига нисбатан тажовуз хавфи мавжудиги ҳақида хабарнома олган бўлиши керак.\nДавлат ҳимоясига олинган шахс — бошқа ишга ўтказишдан тортиб, агар хавфсизликни таъминлашнинг бошқа йўли бўлмаса, қиёфасини ўзгартиришгача бўлган турли ҳимоя чораларидан фойдаланиши мумкин бўлади.\nБеларусда 2020 йил августдан бери оммавий намойишлар ўтказилмоқда. Намойишчилар президент сайловининг расмий натижаларидан норози. Марказий сайлов комиссияси иддаосича, сайловда катта устунлик билан Александр Лукашенко ғалаба қозонган. Аммо “Голос” ижтимоий платформаси МСК маълумотини далиллар билан рад этишга муваффақ бўлган.\nНамойишчилар Лукашенконинг ҳокимиятдан кетиши ва қайта сайлов ўтказилишини талаб қилишмоқда. ЕИнинг қатор мамлакатлари, шунингдек Буюк Британия, АҚШ ва Канада Лукашенконинг легитимлигини тан олмай, Беларусь ҳукуматига қарши санкциялар жорий этган.\nЎтган йил августида тинч намойишларда қатнашгани учун минглаб одам қўлга олинган, калтакланган ва жиноий таъқиб остига олинганди. Норозиларга нисбатан жиноят ишлари очиш ҳамон давом этмоқда. “Весна” инсон ҳуқуқлари ташкилотига кўра, бугунги кунда Беларусда 360 дан ортиқ сиёсий маҳбус бор.\nBloomberg: Россияликларнинг реал даромадлари 2009 йилдаги даражага тушиб кетди\nРоссия фуқароларининг реал даромадлари бундан 12 йил аввалги даражага тушиб кетган. Бу ҳақда Bloomberg агентлиги Финляндия банки институти маълумотига таянган ҳолда хабар қилди.\nҚайд этилишича, даромадлар пасайиб кетганининг асосий сабаби Россияда иқтисодиётнинг ривожланмаётгани ва коронавирус пандемияси қабатида юзага келган иқтисодий инқироз бўлиб ҳисобланади.\nАввалроқ Россияда озиқ-овқат инфляцияси йиллик ҳисобда 8,2 фоизни ташкил этгани ҳамда ўтган йили мамлакатда озиқ-овқат маҳсулотлари нархи Европа Иттифоқидаги шу каби кўрсаткичдан 7,5 баравар кўп бўлгани очиқланганди.\nАйни пайтда, FinExpertiza халқаро аудиторлик-консалтинг тармоғи маълумотига мувофиқ, жорий йилнинг илк ойида Россияда озиқ-овқат маҳсулотлари нархи сўнгги беш йил нисбатида рекорд даражада ошган.\nМосква расмийлари академик Сахаровнинг 100 йиллигига бағишланган кўргазмага изн бермади\nАндрей Сахаров (чапда). 1974 йилда олинган сурат.\n17 май куни Москва ҳокимияти жаҳонга машҳур бўлган олим ва ҳуқуқ ҳимоячиси Андрей Сахаров таваллудининг 100 йиллигига бағишланган фотокўргазмани ўтказишга рухсат бермади. Бу ҳақда The Insider нашри кўргазма ташкилотчилари сўзларига асосланиб хабар берди.\n«2020 йил 23 мартда биз шаҳар маданият бўлимидан улар Чистопрудний бульварида кўргазма ўтказиш учун фотоустендларни тақдим этишга ҳозир эканликлари тўғрисида хат олдик. Сахаров маркази 15 апрель куни бўлимга экспозиция макетини юборди. У фақат Сахаровнинг суратлари, таниқли совет ва рус фотографлари томонидан олинган фотосуратлар, шунингдек, Андрей Дмитриевичнинг хотиралари, мақолалари ва нутқларидан иқтибосларни ўз ичига олади», - деди ташкилотчилар.\n30 апрель куни ташкилотчилар расмийлардан оғзаки рад жавобини олган. 14 май куни уларга стендлар Ғалаба куни муносабати билан яна бир кўргазма учун керак бўлганини айтишган.\n11 май куни Сахаров маркази Москва Маданият бошқармасидан ўз қарорини расман изоҳлаб беришни сўраган. Москва расмийлари ҳозирча бу сўровга жавоб бермади.\nУч марта Социалистик меҳнат қаҳрамони, энг даҳшатли қуроллардан бири - водород бомбасининг асосчиси Сахаров 1975 йилда Нобель Тинчлик мукофоти лауреати бўлган. Мазкур мукофот унга 1950 йилларнинг охирларидан бошлаб жаҳонда оммавий қирғин қуролларини қисқартиришга ва СССРдаги сиёсий маҳбусларни ҳимоя қилишга қўшган ҳиссаси учун берилди.\nУ Совет Армиясининг Афғонистонга киритилишига қарши фикр билдиргани учун 1980 йилда СССР ҳукумати қарори билан Москвадан олис ҳудудга бадарға қилинган. Унга 1986 йилдагина Москвага қайтишга рухсат берилган. У Москвада 1989 йилда 68 ёшида вафот этган.\nҚирғизистонда Қумтор олтин кони жанжали авж олмоқда\nҚумторни 1992 йилдан бери ишлатиб келаётган Centerra Gold Бишкек устидан арбитраж судига мурожаат қилди.\nҚирғизистонда йирик Қумтор олтин конини бошқариш учун кураш авж олмоқда. Ҳукумат комиссияси кон бошқарувини Канаданинг Centerra Gold ширкатидан тортиб олишни таклиф қилди. Ширкат эса, ўз навбатида, Бишкек олтин конини қайта миллийлаштиришга уринаётгани учун судга мурожаат қилганини билдирди.\n17 май куни Қирғизистон ҳукумати комиссияси раиси Ақилбек Жапаров комиссия конни Centerra Gold ишлатишига йўл очган битим «коррупция ҳамда хавфсизлик ва атроф-муҳит қоидалари бузилгани» учун бекор қилиниши керак, деган хулосага келганини айтди.\n«Давлат комиссияси 1992, 2003, 2009 ва 2017 йилларда Қумторда фаолият юритиш бўйича имзоланган битимлар Қирғизистоннинг миллий манфаатларига мос келмаслиги, Қирғизистон давлат суверенитетини бузишга қаратилгани ва ўша пайтдаги Қирғизистон расмийларининг порахўрлиги асосида қабул қилинганини аниқлади», - деди Ақилбек Жапаров.\n14 май куни Қирғизистон президенти Садир Жапаров ҳукуматга Қумтор олтин конини вақтинча бошқариш ҳуқуқини берувчи қонун лойиҳасини имзолаганди.\nҚонунга кўра, агар Қирғизистонда концессия асосида фаолият юритаётган ширкат экологик қоидаларни бузса, маҳаллий атроф-муҳитга ёки одамлар ҳаётига зарар етказса ёки хавф туғдирса, ёинки бошқа бирон бир йирик зарар етказса, ҳукумат уч ой муддатга ушбу ширкат назоратини ўз қўлига олишга ҳақлидир.\nБунинг ортидан конни 1992 йилдан бери ишлатиб келаётган Centerra Gold Бишкек устидан арбитраж судига мурожаат қилди.\nАҚШ Исроилга мўлжалга аниқ урадиган қурол сотиш тўғрисидаги қарорни қабул қилди\nҒазо минтақаси билан чегарадош ҳудуддаги Исроил ҳарбийлари. 2021 йилнинг май ойи.\nАҚШ Исроилга умумий қиймати 735 миллион доллар бўлган мўлжалга аниқ урадиган қурол сотиш тўғрисидаги қарорни қабул қилди.\nThe Washington Post газетасининг ўз манбаларига таяниб хабар беришича, президент Жо Байден маъмурияти бу ҳақда Конгрессни 5 май куни, яъни Исроил ва Фаластин ўртасидаги низо бошланишидан бир неча кун олдин огоҳлантирган.\nThe Washington Post газетасининг ёзишича, Конгрессдаги айрим демократлар АҚШнинг Исроилга аниқ мўлжалга урадиган қурол сотиш қароридан ташвиш билдирмоқда.\nУларга кўра, бу ҳолат Исроил ва Фаластин низосини янада кучайиб кетишига хизмат қилади.\nИсроил бугунги кунда мўлжалга аниқ урадиган қуролга эга. Исроил ҳарбийлари Ғазога отилаётган бомбалар тинч аҳолига зарар етказмаслик учун ҲАМАС гуруҳининг объектларини аниқ мўлжалга олаётганини иддао қилмоқда.\nБироқ шу кунгача Фаластинда 192 киши ҳалок бўлган ва улардан 58 нафари болалардир.\nҚирғизистон-Тожикистон чегараси. Икки давлат фуқаролари бир-бирларини гаровга олди\nАпрелдаги тўқнашувларда Қирғизистоннинг вайрон бўлган қишлоқларидан бири.\n17 май куни Қирғизистон ва Тожикистоннинг чегара яқинидаги қишлоқларида икки мамлакат фуқаролари қўшни мамлакат фуқароларини ўзбошимчалик билан қўлга олган.\nЎша куни олиб борилган музокаралар ортидан қўлга олинган шахслар қўйиб юборилган.\nОзодлик радиоси қирғиз хизматининг хабар беришича, Боткен вилоятидаги Оқсой қишлоғи турғунлари Тожикистоннинг уч нафар фуқаросини ҳибсга олиб, Қирғизистонга нима мақсад билган келганини аниқлаш учун полицияга топширган.\nАйни пайтда тожикистонликлар Ворух орқали яйловдан қайтиб келаётган уч нафар Қирғизистон фуқаросини қўлга олган.\n«Боткен ва Сўғд вилоятлари раҳбарлари ўртасида телефон орқали музокаралар ўтказилди ва икки вилоят ҳуқуқ-тартибот идоралари раҳбарларига музокаралар ўтказиш бўйича кўрсатма берилди. Маҳаллий аҳоли билан ўтказилган учрашув ортидан ҳар икки томон ҳибсга олган фуқаролар қўйиб юборилди», - дея баёнот берди Боткен вилояти ҳокимлиги.\nДастлабки маълумотларга кўра, Тожикистон томонидан ҳибсга олинган Қирғизистон фуқаролари калтакланиб, касалхонага юборилган.\nЖорий йилнинг 28 апрель – 1 май кунлари Қирғизистон ва Тожикистон ҳарбийлари ўртасида отишма содир бўлди. Тўқнашувларда Қирғизистонда камида 36 киши, Тожикистонда эса 19 нафар одам нобуд бўлди.\nИсроил ҳаво кучлари Ғазода Ҳамас объектларига зарба беришда давом этмоқда\nБобмардимон қилинаётган Ғазо манзараси.\nДушанбага ўтар кечаси ва душанба куни Исроил ҳарбий учоқлари Ғазо шаҳрини бомбардимон қилишда давом этди.\nҒазодаги Reuters мухбирининг хабар беришича, бир кечада 100 дан ортиқ зарба берилган.\nИсроил мудофааси армияси Twitterда зарбалар Ғазодаги «террор объектларини нишонга олганини» таъкидлади.\nХусусан, Исроил армияси Ҳамас радикал гуруҳи қароргоҳи бўлган тўққиз иморат нишонга олинганини билдирди. Хабарларга кўра, нишонга олинган уйларнинг айримларида қурол-аслаҳа омборлари топилган.\nAssociated Press агентлиги ҳужум 10 дақиқа давом этгани ва йирик ҳудудни қамраб олганини хабар қилди. Якшанба кунги ҳужумларда 42 нафар фаластинлик ҳалок бўлган эди.\nЭлектр энергиясини тақсимловчи ширкат ҳаво ҳужумлари натижасида Ғазо шаҳрининг асосий ҳудудларига электр етказувчи тармоқ зарар кўрганини билдирди.\nҲамас радикал гуруҳи эса Исроилнинг Ашкелон, Ашдод, Нетивот ва бошқа шаҳарларига юзлаб ракета отган.\nРакеталарнинг аксарияти Исроилнинг ҳаво ҳужумидан мудофаа тизими томонидан нейтраллаштирилган.\nСўнгги хабарларга кўра, Исроил томонидан Ғазога йўлланган авиазарбалар оқибатида камида 192 нафар фаластинлик, шу жумладан, 58 ёш бола.\nҒазодан учирилган 3 мингдан ошиқ ракета ҳужумидан эса Исроилда 10 киши ҳалок бўлган.\nҒазо минтақаси: Исроил авиазарбаларидан нобуд бўлганлар сони 180 нафардан ошди\nИсроилнинг Фаластин ҳудудига йўллаган авиазарбаларидан 16 май куни 33 нафар киши ҳалок бўлган. Бу ҳақда маҳаллий тиббиёт хизматчилари маълум қилишган. Исроил ҳарбий-ҳаво кучлари якшанба тонгида Ғазо шаҳри марказидаги уйларга ҳужум қилганди.\nМожаро бошланган 10 май санасидан бери ҳалок бўлганларнинг умумий сони 181 нафарга етган, шундан 52 нафари болалардир. Исроилда эса ҲАМАСнинг ракета зарбалари оқибатида 10 киши, жумладан икки бола ҳаётдан кўз юмган.\nАввалроқ Исроил бош вазири Биньямин Нетаньяху, БМТ ва АҚШнинг минтақада ҳарбий ҳаракатларни тўхтатиш чақириқларига қарамай, фаластинлик жангариларга қарши кампания “қанча керак бўлса, шунча давом этиши”ни айтганди.\nИсроил армияси 16 май куни ҲАМАС сиёсий қаноти раҳбари Яҳё Синварнинг Ғазо минтақасидаги уйига ҳаводан зарба йўлланганини эълон қилди, аммо хабарномада Синварнинг ўлгани ёки тириклиги ҳақида лом-мим дейилмаган.\nИсроил ҳарбий-ҳаво кучлари Ғазо минтақасидаги қатор ОАВ, жумладан Американинг Associated Press (AP) хабар агентлиги ҳамда Қатарнинг Al Jazeera телеканали офислари жойлашган баланд бинони вайрон қилган. Бинода 60 га яқин хонадон ҳам бўлган.\n10 майдан буён ҲАМАС Исроилга қарата икки мингдан ортиқ ракета отди. ЦАХАЛ эса бунга жавобан жангариларга қарши ҳавода, денгизда ва қуруқликда кенг кўламли амалиётлар олиб бормоқда.\nМьянма: Ҳарбий хунтага қарши курашаётганлар орасида қурбонлар сони ошиб бормоқда\nМьянмада жанглар кетаётган ҳудудларни тарк этишга мажбур бўлган қочқинлар вақтинча жунглида яшашмоқда (архив сурати)\nМьянма шимолий-ғарбидаги Миндат шаҳрида (Ҳиндистон чегараси яқинида) ҳарбийлар билан тўқнашув натижасида камида беш киши ўлдирилган, ўн киши яраланган, яна беш киши ҳибсга олинган. Бу ҳақда Франция халқаро радиоси Чин штати озодлик кучларини тамсил этувчи исёнчилардан олинган маълумотга таянган ҳолда хабар қилди.\n13 май куни Миндатда ҳарбий ҳолат эълон қилинган. 40 минг киши яшайдиган шаҳарда исёнчилар ҳаракати пайдо бўлган. Улар қўлбола қуроллар ёки ғанимат олинган аслаҳалар билан қуролланишган.\nЎтган шанба куни исёнчилар шаҳарга келган ҳарбийларга пистирмадан ҳужум қилишиб, бир неча юк автомобилини ёқиб юборишган. Бироқ аскарлар тўпларни ишга солишганидан кейин исёнчилар шаҳарни тарк этиб, жунгли ичига яширинишга мажбур бўлишган. Франс Пресс агентлиги мухбири билан суҳбат чоғида улар тез орада қайтишни ваъда қилишган.\nАввалроқ халқаро нашрлар Мьянмадаги қаршилик ҳаракатига собиқ “гўзаллик маликаси” Хтар Хтет Хтет ҳам қўшилгани ҳақида хабар тарқатгандилар. У 2013 йили Таиландда ўтган гўзаллик кўрик-танловида Мьянмани тамсил этганди.\nБеларусь: ҳибсга олинган журналистлар қийноқлардан арз қилишди\nБеларуслик икки журналист, шу жумладан Германиянинг “Немис тўлқини” давлат телерадиоширкати жамоатчи мухбири 15 май куни суд қарори билан 15 суткага қамалди. “Немис тўлқини” хабарига кўра, журналистлар дастлабки ҳибс чоғида қийноққа солинган.\n“Немис тўлқини”нинг жамоатчи мухбири Александр Бураков ҳамда Могилёвдаги янгиликлар портали ходими Владимир Лаптевич 12 май куни Могилёв шаҳридаги вилоят суди биноси ёнида қўлга олинганди.\nИккала мухбир ҳам мухолиф сиёсатчи Павел Северинцев ва Беларусь мухолифатининг бошқа вакиллари устидан бўлаётган суд жараёнини ёритишаётган эди.\nМогилёв суди Бураков ва Лаптевични “рухсат берилмаган тадбир”да иштирок этганликда айбдор, деб топган.\nСуд тинглови чоғида Бураков дастлабки ҳибс вақтида уни “қийноққа солишгани ва ғайриинсоний муносабатда бўлишгани”ни маълум қилган.\n“Бураков соқчилар уни кечалари бир неча марта уйғотиб, қип-яланғоч бўлиб ечинишга мажбур қилишганини айтди”, дея хабар берди “Немис тўлқини”.\nБеларусь Журналистлар ассоциацияси маълумотига кўра, Лаптевич ҳам ҳибсда қийноққа тутилганини айтган. Иккала журналист норозилик белгиси сифатида очлик эълон қилганлар.\n“Немис тўлқини” журналистларга нисбатан “тобора шафқатсиз муносабатда бўлаётган” Лукашенко режимидан ёзғириб, расмийларни суд ҳукмини дарҳол бекор қилишга чақирди.\n“Биз матбуотнинг Беларусь Конституциясида кафолатланган ҳуқуқлари бузилишига қатъиян қаршимиз”, деган “Немис тўлқини” бош директори Питер Лимбург.\nБеларусь Журналистлар ассоциациясига кўра, бугунги кунда мамлакатда мустақил оммавий ахборот воситаларининг 16 нафар ходими ҳибсда сақланмоқда.\nЎтган ҳафтада Беларусь ҳукумати журналист Татьяна Кпитоновани рухсат этилмаган норозилик акциясида иштирок этганликда айблаб, 10 суткага қаматганди.\nЖума куни эса Беларусда етакчи мустақил ОАВ бўлмиш TUT.BY портали мухбири Любовь Касперович қўлга олингани маълум бўлди. У талабалар устидан ўтказилаётган суд жараёни ҳақида репортаж тайёрлаётган чоғида ҳибсга олинган.\nАфғонистонда уч кунлик оташкесимдан сўнг жанглар қайта бошланди\nҲилманд вилояти маркази бўлмиш Лашкаргоҳ шаҳри\nАфғонистоннинг Ҳилманд вилоятида 16 май куни толиблар ва ҳукумат кучлари ўртасида жанглар қайта бошланди.\nАввалроқ Толибон ҳаракати Рамазон ҳайити муносабати билан 3 кунлик оташкесим эълон қилган ва бу муддат якшанба куни тугаган.\nҲилманд вилояти шўроси раиси Атоуллоҳ Афғон Франс Пресс агентлигига жанглар якшанба тонгида бошланганини маълум қилган.\nУнга кўра, толиблар вилоят маркази бўлмиш Лашкаргоҳдаги ва бошқа жойлардаги назорат-ўтказиш масканларига ҳужум қилганлар.\nАйни пайтда Толибон вакили Забиҳуллоҳ Мужоҳид амалиёт ҳукумат кучлари томонидан бошлангани, бироқ улар оташкесим тартибининг бузилишида толибларни айблаётганини билдирди.\nУч кунлик оташкесим чоғида Кобулдаги масжидга ҳужум уюштирилиб, у ерда 12 нафар намозхон нобуд бўлган. Ҳужум учун масъулиятни кўплаб мамлакатларда террор ташкилоти ўлароқ тан олинган ИШИД ўз зиммасига олган.\nАфғонистон расмийлари Толибон билан 2020 йил сентябридан бери Қатарда музокаралар олиб борганлар, бироқ бу музокаралар ҳалигача реал натижа бергани йўқ.\nМузокаралар пайтида эришилган ягона келишув АҚШ қўшинларининг Афғонистонни тарк этиши шартлиги ҳамда Толибоннинг расмий Кобул билан тинчлик музокараларини олиб бориши ва чет эллик ёлланма жангариларга Афғонистондан бошпана бермаслиги бўлган.\nАввалроқ Афғонистондаги хорижлик аскарларнинг барчаси, жумладан америкалик ҳарбийлар жорий йил 11 сентябригача мамлакатни тарк этиши ҳақида хабарлар тарқалган.\nҚозоғистонда Instagramда сатирик постларни ёзган блогер ҳибсга олинди\nЕнсенбек айнан қайси постлари учун ҳибсга олингани номаълум.\nҚозоғистон полицияси Instagramда сатирик постларни ёзган блогер Темирлан Енсебекни ҳибсга олди.\n15 май куни полиция Eнсебекнинг Олмаотадаги уйини тинтув қилган ва жиҳозларини тортиб олган. Бу ҳақда унинг рафиқаси Озодликка сўзлаб берди.\nЕнсебек авторитар мамлакатда сиёсий ислоҳотларни қўллаб-қувватловчи «Оян, Қазақстан» (Уйғон, Қозоғистон!) гуруҳига аъзо бўлган.\nБлогернинг бир нечта тарафдори у сўроқ қилинаётган полиция идораси олдида тўпланиб, норозилик билдирган.\nЕсенбекнинг рафиқаси сўзларига кўра, эри жамоат тартибини хавф остига қўядиган ёлғон маълумотни қасддан тарқатганликда айбланиши мумкин.\nЕнсенбек айнан қайси постлари учун ҳибсга олингани номаълум. Унинг Instagramдаги qaznews24 саҳифасидаги барча постлар ўчирилган.\nЕнсебекнинг авторитар тузумини мазах қилган баъзи сатирик постлари ижтимоий тармоқларда кенг муҳокама қилингани айтилмоқда.\nЕвропа Кенгаши президенти Шарль Мишель Россия ҳукуматининг бу ҳаракатини дипломатик алоқаларни ёмонлаштирувчи навбатдаги қадам, деб атади.\nЕвропа Кенгаши Россиянинг АҚШ ва Чехияни «дўст бўлмаган давлатлар» деб белгилаш тўғрисидаги қарорини танқид қилди. Россияда дўстона эмас деб топилган мамлакатларнинг дипломатик миссиялари фаолияти чекланади.\n14 май куни Россия ҳукумати нодўстона давлатлар рўйхатини эълон қилди. Унда бор-йўғи икки давлат – АҚШ ва Чехия бор. Россия ҳукумати агар бошқа мамлакатлар ҳам «нодўстона» иш тутса, улар ҳам рўйхатга киритилиши ҳақида огоҳлантирди.\nҲуқуқий маълумотларнинг расмий Интернет-порталида эълон қилинган қарорда Чехия дипломатик ваколатхонаси Россияда кўпи билан 19 нафар россиялик ишчи ёллай олиши, АҚШ элчихонасига эса россияликларни ёллашга рухсат берилмаслиги айтилган.\n15 май куни Европа Кенгаши президенти Шарль Мишель Россия ҳукуматининг бу ҳаракатини дипломатик алоқаларни ёмонлаштирувчи навбатдаги қадам, деб атади.\nЎтган ой Чехия ҳукумати Россияни диверсияда айблаганди. Чехия бош вазири Андрей Бабиш мамлакат махсус хизматларидан Врбетицадаги қурол омбори портлаши билан боғлиқ ҳодисага Россия бош разведка бошқармаси ходимлари алоқадорлиги ҳақида ахборот олганини маълум қилганди.\nБу айбловлар Чехия ва Россия ўртасидаги муносабатлар таранглашишига олиб келди.\nБритания бош вазири Борис Жонсон.\nБуюк Британия Бош вазири Борис Жонсон коронавируснинг илк бор Ҳиндистонда аниқланган тури Британияда ҳам қайд этилгани ва мамлакатнинг коронавирусга қарши курашда эришган ютуқларига жиддий таҳдид солаётгани ҳақида огоҳлантирди.\nЖонсоннинг сўзларига кўра, чекловларни юмшатишнинг навбатдаги босқичи 17 май куни режалаштирилганидек амалга оширилади, аммо янги штамм солаётган таҳдид туфайли барча чекловлар ваъда қилингандек 21 июнь куни бекор қилинмаслиги мумкин.\nБритания коронавируснинг ҳинд штаммини юқтирганлар сони бир ҳафта ичида икки бараварга ошган. Шу сабабдан ҳукумат Англиянинг икки шаҳрига уйма-уй юриб тест олиш учун мутахассис юборган.\nҲукумат илмий маслаҳатчиларининг таъкидлашича, янги штамм Буюк Британияда тарқалаётган вирус туридан юқумлироқдир.\nБу орада Ҳиндистоннинг икки йирик шаҳрида вирус юқтираётганлар сони озая бошлади. Аммо ҳукумат мамлакатни қамраб олган даҳшатли тўлқин эндиликда 1,4 миллиард аҳолининг қарийб учдан икки қисми яшайдиган қишлоқ жойларда тарқалаётгани ҳақида огоҳлантирди.\nБош вазир Нарендра Моди аҳолини қишлоқ жойларида эҳтиёт чораларини кўришга чақирди ва ҳукумат коронавирусга қаши курашга барча ресурсларни, шу жумладан, ҳарбийларни сафарбар қилишини айтди.\nФаластиннинг Ғазо минтақаси манзараси. 2021 йилнинг 14 майи.\n15 май куни Исроил бош вазири Бинямин Нетаняҳу Вашингтон ва БМТнинг ўт очишни тўхтатиш талабларига қарамай, Фаластин жангариларига қарши давом этаётган ҳарбий кампания «қанча лозим бўлса, шунча давом этишини» айтди.\nНетаняҳунинг ушбу баёнотидан олдин Исроил Ғазони назорат қилувчи ҲАМАС исломий гуруҳи қўмондонларига қарши қатор ҳаво ҳужумларини амалга оширди.\n«Яширинолмайсиз – на ер устида, на остида», - деди Нетаняҳу.\nИсроил ҳарбийлари 15 май куни амалга оширган ҳаво ҳужумларида ҲАМАСнинг юқори мартабали сиёсий арбоби уйи нишонга олинди. Ҳужумда Ғазо шаҳридаги халқаро оммавий ахборот воситалари офислари жойлашган кўп қаватли иморат вайрон бўлди.\nФаластинликларнинг сўзларига кўра, Ғазода 10 май куни бошланган тўқнашувларда бугунга қадар 145 дан зиёд киши, шу жумладан, 41 ёш бола нобуд бўлган, 1 100 нафар киши яраланган. Исроил эса 10 киши, шу жумладан, икки ёш бола ҳалок бўлганини хабар қилди.\nБМТ Бош котиби Антониу Гутерриш тинч аҳоли қурбон бўлаётганидан кескин хавотир изҳор қилди ва Исроил оммавий ахборот идоралари жойлашган бинога зарба берганидан «қаттиқ ташвишланаётганини» айтди.\n15 май куни АҚШ президенти Жо Байден Нетаняҳу ва Фаластин президенти Маҳмуд Аббос билан суҳбатлашиб, тарафларни ўт очишни тўхтатишга чорлади.\nАҚШ давлат котиби Энтони Блинкен 16 май куни Дания, Исландия ва Гренландияга беш кунлик хизмат сафарини бошлайди.\nСафар давомида Блинкен Арктика Кенгаши йиғинида иштирок этади. Шунингдек, Блинкен Россия ташқи ишлар вазири Сергей Лавров билан биринчи марта юзма-юз учрашади.\nБлинкен сафарини Копенгагендан бошлайди. У ерда АҚШ дипломати Дания бош вазири Метте Фредериксен ва ташқи ишлар вазири Жеппе Кофод билан «иқлим инқирозига қарши кураш ва трансатлантик муносабатларни мустаҳкамлаш» масалаларини муҳокама қилади.\nБлинкен Дания раҳбарлари билан АҚШнинг яшил технологиялар ва Арктикада экологик барқарорликни сақлашга содиқлигини урғулайди. 17 май куни котиб Исландиянинг Рейкявик шаҳрига отланади. У ерда 19 май саккиз аъзодан иборат Арктика Кенгаши саммити бошланади.\nРоссия Ташқи ишлар вазирлиги Блинкен Лавров билан «ўзаро муносабатлар билан боғлиқ масалалар ва халқаро кун тартибини» муҳокама қилишини билдирди.\nЖапаров Қумтор олтин кони бошқарувини ҳукуматга ўтказишга йўл очувчи қонунни имзолади\n14 май куни Қирғизистон президенти Садир Жапаров ҳукуматга Қумтор олтин конини вақтинча бошқариш ҳуқуқини берувчи қонун лойиҳасини имзолади. Конни ишлатиб келаётган Centerra Gold Канада ширкати бу қарорни ширкатни мамлакатдан чиқариб юбориш уриниши деб баҳолади.\nCenterra Gold ширкатига қарашли Kumtor Gold Company Қирғизистонда энг йирик солиқ тўловчи ширкатдир. Шунингдек, Kumtor Gold Company собиқ совет республикаларида концессия шартномаси асосида ишлайдиган ягона ширкатдир.\nCenterra Gold Қумтор конини 1992 йилдан бери ишлатади. Қирғизистон бу компаниянинг 26% улушига эгалик қилади.\nПрезидент Жапаров 2017 йилнинг мартида 11 ярим йил қамоқ жазосига ҳукм қилинган эди. У 2013 йилнинг октябрида Қорақўл шаҳрида Қумтор олтин конига қарши намойишлар давомида вилоят ҳокимини ўғирлаб кетиб, асир олишда айбдор деб топилган. Ўтган йилги парламент сайловлари ортидан юзага келган тўс-тўполонда Жапаров тарафдорлари уни қамоқдан чиқарган.\nРоссияда нефть ўғирлаш схемаларини фош қилган журналист 8 йилга қамалди\nҒарбий Сибирда катта миқдорда нефть ўғирланганини фош қилгани учун терговчилар таъқибига учраган россиялик журналист Эдуард Шмонин шантаж ва порнографияда айбланиб, саккиз йилга озодликдан маҳрум этилди.\nРадио Свободанинг хабар беришича, 14 май куни Россиянинг нефтга бой Ханти-Манси автоном округидаги Сургут шаҳри суди Шмонинни саккиз йилга қамаш ҳукмини чиқарган.\n«Компромат» сайтини юритган Шмонин ўтказган журналистик суриштирув Радио Свобода Россиянинг қувур тармоғидан саноат миқёсида нефть ўғирланаётгани тўғрисидаги мустақил суриштируви учун асос бўлган эди.\nМарт ойида нашр этилган суриштирув Шмонин томонидан олдинроқ аниқланган кўплаб тафсилотларни тасдиқлади ва нефть ўғирлаш схемаларида Россия ҳуқуқни муҳофаза қилиш органлари роли тўғрисида янги далилларни тақдим этди.\nШмонинга бир неча айблов, жумладан, собиқ ҳуқуқ-тартибот идоралари ходимларига туҳмат қилиш айблови қўйилганди. Ушбу айбловларнинг аксарияти бекор қилинди ва фақат маҳаллий депутатни шантаж қилиши ҳамда ноқонуний тарзда порнографияни тарқатиши айбловлари қолдирилди. Иккала айбловга депутат ва бошқа эркак жинсий алоқаси акс этган видео асос бўлган.\nНавальнийни қўллаган Москва метроси ходимлари ишдан ҳайдалди\nМосква метроси қамоқдаги мухолифатчи Алексей Навальнийни дастаклаган ўнлаб ходимни ишдан ҳайдаган. Бу ҳақда мустақил «Дождь ТВ» телеканали хабар бермоқда.\nЎтган ой Навальнийнинг юзлаб тарафдори исми ва ҳатто қаерда ишлаши кўрсатилган маълумотлар базаси тарқалган эди.\n«Дождь ТВ» телеканали маълумотлар базасида Москва метроси ишчилари ўлароқ кўрсатилган шахслар билан боғланган. Уларнинг 33 нафари маълумотлар базаси сиздирилиши ортидан ишдан бўшатилганини тасдиқлаган.\nМетронинг собиқ ишчиларини чақириб, уларнинг хизматлари бошқа керак эмаслиги айтишган. Айрим ҳолатларда ишчилар бирор изоҳсиз ишдан бўшатилган.\nМетро ишчилари ўз ихтиёрлари билан ишдан кетаётганликлари ҳақидаги ҳужжатларни имзолашга ундалган. Акс ҳолда интизомни бузганликлари учун ишдан бўшатилганлари қайд этилишини айтиб, таҳдид солишган.\nИшчиларнинг сўзларига кўра, норасмий муҳокамаларда ишдан бўшатиш тўғрисида «юқоридан буйруқ келганини» айтишган.\nРоссия АҚШ ва Чехияни "нодўстона давлатлар" деб эълон қилди\nРоссия ҳукумати нодўстона давлатлар рўйхатини эълон қилди. Унда бор-йўғи икки давлат – АҚШ ва Чехия бор.\nЧехия Ташқи ишлар вазирлиги Москванинг бу қарорини нафақат Прага, балки Европа Иттифоқи билан муносабатларни кескинлаштириш йўлидаги навбатдаги қадам деб ҳисоблашини айтди.\nАҚШ ҳозирча муносабат билдиргани йўқ.\nЎтган ой Чехия ҳукумати Россияни диверсияда айблаганди.\nЧехия бош вазири Андрей Бабиш мамлакат махсус хизматларидан Врбетицадаги қурол омбори портлаши билан боғлиқ ҳодисага Россия бош разведка бошқармаси ходимлари алоқадорлиги ҳақида ахборот олганини маълум қилганди.\nВрбетицадаги портлашлар 2014 йил 16 октябрда ва 3 декабрда юз берган. Портлашлар оқибатида 2та омбор йўқ бўлган, 2 киши ҳалок бўлган.\nБир ярим ойдан кейин биринчи омбордан бир километр узоқликда жойлашган бошқа омборда кучли портлаш содир бўлган. Бу ерда 100 тоннага яқин ўқ-дори сақланган.\nОЗОДЛИК ФИЛЬМИ: Туркияда ишлаб, Россиядагидан кўпроқ пул топиш мумкинми?\nБухоро яҳудийлари Юлдуз Усмоновани антисемитизмда айбламоқда\nКоррупцияга қарши кураш агентлиги андижонлик депутат билан боғлиқ вазиятни ўз назоратига олди\nАндижонда ер сотилишига ва прокурорга қарши чиққан депутат даҳлсизликдан маҳрум қилинди\nФарғонада беш киши устига автомашина ҳайдаб, уч кишини ўлдирган шахсга суд ҳукми ўқилди\nЎзбекистонда коронавирусдан ўлганлар сони яна икки кишига кўпайди\nТошкент ҳокими ўринбосари маҳалла раисини калтаклагани расман тасдиқланди\nЎзбекистон – Қирғизистон – Хитой темир йўлини ким молиялаштиради?\nҚодиров ўзини Путиннинг "лойиҳаси" деб атади ва коммент учун ўлдириш билан таҳдид қилди\nМусулмон мамлакатлар Исроилни ва бир-бирини танқид қилди\nРоссияда аксар пенсионерлар демократия ҳаракатини қўллаб-қувватламайди\nТошкентнинг транспорт дипломатияси: "Толибон" билан келишув йўқ


Самарқандлик телефон устаси мижозга янги «Iphonе» олиб берди\nСамарқандлик телефон устаси мижозга янги «Iphonе»...\n07.03.2018 18:15 0 1707\nСамарқанд шаҳри «Сўғдиёна» маҳалласида яшовчи А.Норбоев «Samsung» сервис марказидаги устахонага «Iphone-6G» телефонини тузатиш учун берган. Аммо устахона ходими 6 ой ўтса ҳамки, турли баҳоналар билан на мижознинг телефонини тузатган ва на уни қайтариб берган.\nШундан сўнг А.Норбоев Истеъмолчилар ҳуқуқларини ҳимоя қилиш жамиятлари федерациясининг Самарқанд шаҳар жамиятига шикоят билан мурожаат қилди. Жамият ходимлари аризани ўрганиб, «Истеъмолчилар ҳуқуқларини ҳимоя қилиш тўғрисида»ги қонуннинг бир қатор моддалари бўйича тушунтириш ишлари олиб борилди.\nТелефон устаси хатосини тушунди ва ўз ҳисобидан аризачига янги «Ipohone-6G» русумли телефон олиб берди.\nтелефон истеъмолчи уста\nЖамият 25/02, 00:20\nТехнология 22/02, 18:52\nБунақаси бўлмаган: лазер мобил қурилмаларни масофадан қувватлайди


Тошкентда йўллардаги қурилиш ишлари туфайли бир нечта кўчалар ёпиб қўйилди - Darakchi\nЖАМИЯТ 29.04.2016, 14:06\nТрамвай йўлларини демонтаж қилиш ва йўлларга асфальт ётқизиш ишлари олиб борилаётгани сабабли пойтахтдаги бир нечта кўчалар ёпиб қўйилди. Бу ҳақда “Uz24.uz” хабар бермоқда.\nҲозирда Чўпонота кўчасининг Оқтепа майдонига олиб чиқадиган қисми ёпиб қўйилган. У ерда 9-трамвай линияси демонтаж қилинмоқда.\nШунингдек, Ички ишлар вазирлиги биносидан «Ойбек» метро бекатигача бўлган йўл қисми ҳам ёпиб қўйилган — у ерда 13-трамвай йўналиши ўтган йўл асфальтланмоқда.


Муҳаммаджон Обидов: Шоҳимардон манзаралари – 2017 (Сафар таассуротлари) | ДУНЁ ЎЗБЕКЛАРИ | Mobile Version\n08/05/2017 Ismat Khushev Ватандан хабарлар\nШохимардон манзаралари – 2017\nБу мақолани юқоридаги рукн остида ёзишни истамагандим. Лекин на чора? 1991-йил Ўзбекистон билан Қирғизистон ўртасига чегара симларини тортди. Биз учун азиз хамда қадрдон бўлган Шохимардон ва шохимардонликлар Қирғизистон ва қирғизлар қуршовида қолиб кетди. Водилдан Шохимардонгача бўлган 25 чақирим йўл эса хақиқий синовга айланди.\nШундай қилиб, 14 июл, 2017 йил. Биз ЎзА мухбирлари Мақсуд Сулаймонов ва Муқимжон Қодировлар билан Шохимардонга сафарга отландик. Барча расмиятчиликларни адо этиб соат 12:15 да Ўзбекистоннинг Водил (расман Фарғона) чегара масканига келдик. Турнақатор юк машиналар бир йўлакда, енгил машиналар иккинчи йўлакда навбат кутиб турар эдилар.\n-Чегарада соатлаб кутамиз, божхоначилар машинадан юкларни туширтириб текширув ўтказгач сўнг яна қайта юклаймиз. Ахир хозир технологиялар ривожланган, уни техник асбоблар ёрдамида текширса бўлмайдими?\nМен исмингиз нима, қайси юк машинаси сизники деб сўраганимда сухбатдошим зарда билан бир хўмрайди-ю, терс бурилиб кетди. Хозиргина сизни таниймиз мухбир ака, деб сухбатга қўшилган бошқа хайдовчилар хам “гурр” этганича ўз машиналари томон кетиб қолдилар.\n-Булардан хафа бўлманг,-деди ёши улуғроқ бир хайдовчи. –Баъзида кун бўйи текширувни кутамиз. Қолиб кетган кунларимиз ҳам бўлган. Агар сизга арз қилаётганимизни билиб қолишса машиналарини бирон бахона билан қайтариб юборишмасин, деб ўйлашади.\n-Ўзбекистон чегарасида таъмагирлик борми? –сўрадим мен.\n-Йўқ – йўқ. На чегарачи, на божхоначи хеч нарса сўрамайди. Лекин жуда ортиқча “закончи”, улар. Қирғизлар эса машинангизга қиё ҳам боқиб қўймайди. Фақат пул олса бўлди.\n-Сўҳгача қанча (пора деган сўзни айтишдан ўзимни тийдим) берасиз уларга?\n-Юкка қараб. Озиқ – овқат бўлса хатто 3-4 миллион сўмгача. Қурилиш материалларига арзонроқ, 2-3 миллион сўм. Лекин шуниси яхшики, бир зум ҳам ушлаб туришмайди. Олади-ю ўтказади.\n-Чегарадан ўтасизларми ўзи?!\nДастлаб божхона текширувидан ўтдик. Декларация тўлдириб қаердан, қаерга нима олиб кетаётганимиз хақида ёзиб имзоладик. Муқимжоннинг фотоапарати кўрикдан ўтказилди. Бизда эса қоғоз-қаламдан бошқа гап йўқ эди.\nЭнди яна навбатга турдик. Бу галгиси чегара –паспорт назорати. Йўқ, одам кўп эмасди, чамаси ярим соатларда хужжатларимизни кўздан кечириб паспортимизга мухр босилди.\n200 метрча нейтрал худуддан ўтгач қирғиз солдати бизни йўл четидаги будкага боришимизни айтди. Мен дарчадан паспортимни узатдим. Қирғиз офицери уни обдон титкилади –ю, столининг четига ташлаб қўйди. У ҳам менга термулганча ўтираверди, мен ҳам туравердим. Охир оқибат унинг сабри чидамади.\n-Ставка қани,- ғўлдиради у.\nШохимардонга йўлга чиқаётганимизда асли шу қишлоқлик, лекин Фарғонада тадбиркор бўлиб ишлайдиган бир танишим билан учрашгандим. У Қирғизистонга киришдаги Қадамжой чегарачисига ўн минг, Қирғизистондан чиқаётиб Ақ қия постидаги чегарачисига ўн беш минг сўм берасиз, дегани ёдимга тушди. Мен каловланиб чўнтагимдан ўн минг сўм ажратиб чегарачига узатдим. У бамайлихотир санаб кўрди ва менга бақрайиб:\n-Яна беш минг ташла, буниси штраф сенга,-деди.\nНоилож яна беш минг бердим. Бу холатни кузатиб турган хамрохларим дархол паспорт ичига ўн минг қистиришди. Дарчадан паспорт узатдилару, “шарақ” этган товуш эшитилиб мухр босилди.\nКимсан, қаерга кетаяпсан, ёнингда ниманг бор, деб сўрамадилар. Деклорация ҳам тўлдирмадик.\nЭнди нима қилишимизни билмай тургандик, чегарачи кийимидаги бир харбий келиб, чиқ-чиқ деб бизга йўл кўрсатди.\nПанжара эшикдан ўтдик. Бу ёғи Қирғизистон эди. Тез орада биз Шохимардонгача кира қилган “Нексия” хайдовчиси ҳам чиқди.\n-Ҳа мухбир акалар, Сизлар ҳам беридиларингми,-деди у бизнинг ахволимиздан кулиб. -….(у бир нима деб сўкинди) қирғизлар олмаса ўтказмайди. Аслида хеч қандай қонуний асос йўқ. Биз “чўнғ”ларига шикоят қилиб ҳам уддалай олмадик.\nХайдовчи Шохимардонлик бўлиб, бир кунда бир марта Фарғона ёки Водилга кира қилиб кетишини айтди.\n-Бизни (у ўзига ўхшаган киракашларни назарда тутар эди) жуда яхши танийди улар, лекин бирон гал пул олмасдан ўтказмайди.\nҚадамжой райони марказий кўчасидан кетаяпмиз. Икки томонда ахён – ахёнда янги қурилган иморат учрамаса, қолгани ўша совет замонидан қолган нурсиз, пастқам бинолар. Шаҳар марказида бошида қушлар давра қурган Ленин хайкали хамон турибди.\nМашинамиз шаҳардан чиққач Хур қизлар довонидан ўтиб айро йўлдан чап томонга бурилди. Ўнгга кетадигани Сўхга боради.\nДарё шовуллаб тошдан – тошга урилиб ёқимли шаббода таратиб оқиб турар эди. Тоғ ёнибағридаги арчазордан ҳам хушбўй бир ис таралди. Олдинда чўққисини қор босган тоғлар қат-қат. Салқин ҳаводан тўйиб – тўйиб нафас ола бошладик. Чегарадаги асаббузарлик тарқаб кетгандек эди. Шу тариқа биз Шохимардонга яқинлашиб қолдик. “Ақ -қия” Қирғизистон чегара пости кўринди. Йўл четида давлат рақами 08 KG 406 AAB бўлган Мерсадес -220 русмли машина турар эди. Ундан ўтиб кетаётган эдик, пипитлатиб сигнал чалди.\n-Мараз,-деди хайдовчимиз дарғазаб бўлиб, -ва машинани тўхтатиб, ёнидан 20 минг сўм санаб олдида Мерсадес томон кетди. Машинанинг қорайтирилган ойнаси туширилиб бир қўл чиқди. Хайдовчи унга пул тутди. Кузатиб турибмиз. Пулни олгач яна ойна кўтарилди.\n-Падаринга ланат Қилич бўлган,-деди хайдовчи энди нафрат билан.-Тешиб чиқсин.\n-Ўн бешдан тайёрланглар, буниси (у яна бир бор сўкинди) ўн бешдан олмаса шлагбаумни очмайди.\nМен итоаткорлик билан ичига айтилган пулни солиб учта паспортни бир қилиб бутка дарчасидан узатдим.\n-Сен боравер, шофёр қелсин,-деди дўқ аралаш қирғиз чегарачиси. Кейин, ставка тўлиқми, деб бақириб қолди. Мен “ҳа” дегандек бош силкадим.\nПаспортимизга “14.07.177 АК-КЫЯ” деб ёзилган навбатдаги мухр босилди. Сал нарида Ўзбекистон чегараси эди. Юрагим хапқириб кетди. Хилпираб турган байроғимизга сажда қилгим келди. Ўзбек чегарачиларининг истараси ҳам иссиқдек туюлди менга.\n-Эсон-омон ўтиб олдиларингми, – сўради чегарачи йигит паспортимни қайтариб берар экан кулимсираб. – Яхши дам олинглар!\nТарихчилар қайд этишича топилган, ўрганилган манбааларда Шохимардон қишлоғининг номи 6-7 – асрларга қиёсланади. Бу худудларда ислом дини тарқалгач тоғлар қуршовидаги икки дарё қўшилган тепаликда зиёратгоҳ пайдо бўлган. Ривоят қилишларича пайғамбар (с.а.в) нинг куёвлари Хазрати Али қабрлари уларнинг васиятига кўра “тоғлар қуршовидаги икки дарё қўшилган тепалик”да бунёд этилган. Шохимардондаги мақбарани Хазрати Алининг дунёдаги етти қабридан бири деб атайдилар ва бу ерга зиёратчилар ҳар қандай шароитда ҳам келиб туришга харакат қиладилар.\n-Хазрати Али мақбараси ХIХ -асрнинг охирида зилзила туфайли вайрон бўлган. Қайта тиклангач эса, ХХ асрнинг биринчи ярмида энди шўролар томонидан бузиб ташланган. Лекин ўшанда ҳам мусулмонлар қабр қуббасини қум –тупроқ билан кўмиб яшириб қолганлар, -дейди зиёратгох мутасадиси Жамолхон Саидов. –Фақат мустақиллик туфайлигина мақбара тарихий суратлар асосида яна янгитдан қурилди.\nБугун Хазрати Али мақбараси Шохимардоннинг хамма еридан кўриниб туради. У анвойи гуллар, обод ва кўркам шийпонлар қуршовида. Зиёратчилар бу ерга келиб қурон тиловат қилиб ибодат қилишларига барча шароит яратилган.\nШу ерда Фарғона вилоят ўлкашунослик музейининг Шохимардон бўлими ишлаб турибди. У Хамза Хакимзода Ниёзийнинг 100 йиллик юбилейи кунлари очилган эди.\n-Музейимизда саккиз нафар одам ишлайди. Таъмирталаб холатдамиз. Экспонатлар ҳам у очилганидан буён янгиланмаган,-дейди илмий ходима Гулноза Нажмиддинова.\nТан олиб айтиш керак. Давлат музей ва унинг ходимларини ўз таъминотига олган. Лекин бу ерда хеч кимни учратмайсиз.\n-Йўл (Ўзбекистон-Қирғизистон йўли назарда тутилади) очиқ эмаслиги туфайли Шохимардонда фақат санаторияда дам олувчилару, сизларга ўхшаб хизмат сафарига келганлар бўлади. Улар ҳам музейга ошиқавермайдилар,-дейди музей директори Маъруфжон Турсинбоев.\nШу тепаликда атроф мармар қопламалари кўчган, қаровсиз қолган Хамзанинг қабри ҳам “маъюсгина” турибди.\n-Бу ерга ҳам мен қарайман,-дейди Жамолхон ака. –Хозирги ёшлар Хамза кимлигини билишмайди.\nБу нақадар аччиқ ҳақиқат. Дарвоқе Хамза ким ўзи? Шўролар даврида таърифланганидек, “инқилобчи”-ми ёки миллат ва маърифатпарвар, жохиллар қўлида қурбон бўлган ўзбек зиёлисими? Эсимда, 2000 йилда Хамза хаёти ва ижоди бўйича фан докторлиги дессертациясини ёқлаган ва профессор бўлган Лазиз Қаюмовга шу саволни берганимда “Хамза ҳақида айтар сўзимни айтганман”, дея жавобдан қочган эди. Афсус, олиму уламолар, тарихчи –ю сиёсатчилар халигача бу зот хақида мухтасар бир сўз айтмадилар. Унинг хайкаллари бузилди, театр, кўча, метро, туманлар бошқатдан номланди. Нима учун? Бу савол хамон очиқ қолмоқда. Хамза умрининг сўнгги йилларида (1926-1929) Шохимардонда янги тизимдаги мактаб очган, санъат ва маърифатни тарғиб қилган. Музейда бу далилларни исботловчи фотохужжатлар, бошқа экспонатлар турибди. У 1929 йилда Хазрат Али мақбараси пойида тошбўрон қилиб ўлдирилган…\nУнинг яккақабр тошига ўйиб ёзилган ушбу мисралари эса бугун на қалбларда, на тилларда.\n…Тузамиз янги турмушни замон ичра,\nАбадий сўнгра яшаймиз жахон ичра.\nҚишлоқдаги 6 минг ахоли иккита ўз ўзини бошқариш идораси – махалла фуқаролар йиғинларида яшайди. Бири Шохимардон, иккинчиси Ёрдон МФЙ деб аталади.\n-Давлатмиз, вилоятимиз рахбарлари биздан доимо хабар олиб, ғамхўрлик кўрсатиб турадилар,-дейди Шохимардон ҚФЙ раиси Рустамжон Тожибоев.- Шухрат Ғаниев (вилоят хокими) хар икки уч кунда менга телефон қилиб хол-ахвол сўрайдилар. Баъзида, кутилмаганда ўзи машина хайдаб келиб қолади. Орқада юк машинаси тўла ун, ёғ, бошқа озиқ – овқат махсулатлари. Буни тарқатиб беринг, дейди у. Мана бу ёққа киринг. Бу омбохона. Захирамиз. Тўсатдан юз берган совуқ маросимларда мусибатгўйларга берамиз.\nЎзимиздан чиққан тадбиркорлар мана, қатор магазинларни очиб ишлашяпти. Нафақалар вақтида берилади. ЗАГС(фуқаролик холатлари далолатномаларини ёзиш бўлими) хафтанинг бир куни Шохимардонда қабул ўтказади. Одамларимиз давлатимиз сиёсатидан мамнунлар.\n-Улар нима билан машғул, тирикчилик манбаи –чи?\n-Биласизми, йўл муаммоси бор. Шунинг учун қишлоқда саноат корхоналари йўқ. Лекин касаначилар махсус кийим тикиб беради, тоғнинг кечки ўригини қуритиб сотишади, Шохимардон олмаси, малинаси харидоргир. Хар бир хонадон чорва қилган. Хозир санаторияда 300 нафардан ортиқ одам даволаняпти. Эчки сути асосан шу ерда сотилади.\n-Негадир ёшлар кам кўринади, кўчаларда?\n-Ха, уч юздан зиёд ёшлар Россия, Қозоғистон ва бошқа мамлакатларга ишлагани кетганлар.\nЁрдон махалласининг юқори кўчасида бундан 20 йиллар чамаси аввал икки қаватли ўзига хос меъморий ечимга эга бино қурилганди. “Йўл муаммоси” туфайли Шохимардонга одамлар дам олгани келолмай қолдилар. Тадбиркор Хамиджон Абдурахимов вилоят солиқ идорасига тегишли бу бинони ижарага олиб уни таъмирлабди ва “Farg’ona vodiy sayyox” МЧЖ нинг экотуризм марказига айлантирибди. Дарё бўйи, тоғ этаги ғоят кўркам, барча қулайликларга эга экотуризм марказида Тошкент шаҳридан келган 30 та кексалар ва ЎФФ I лигаси қатнашчиси “Истиқлол” футбол жамоаси аъзолари дам олишаётган экан.\n-Зилол сув, тоғнинг соф хавоси, бетакрор манзара ва самимий хизмат – булар хаммаси шу марказда мужассам,-дейди меҳнат фахрийси, дам олувчи Толибжон Каримов.\n-Биз ёзги таътил тайёргарлигини Шохимардонда ўтказишга қарор қилиб адашмаган эканмиз,-дейди “Истиқлол” бош мураббийси Усмон Асқаралиев. –Бу ерда стадион, йугириш йўлаклари, жисмоний чиниқиш машқлари учун табий рельеф ва иқлим бор. Футболчи малака машғулотлари ўтказишнинг энг самарали шароити мухайё.\nҚишлоқ тоғлар қуршовида, текис майдон йўқ. Дехқончилик сув етиб борадиган қия адрларда холос. Иқлим эса салқин. Бундай шароитда буғдой экиб хосил олиб бўлмайди. Демак ун қишлоққа “катта ер” дан келтирилади. Ёрдондаги ягона бўлган озиқ – овқат дўкони олдида одамлар тўпланиб турар эди.\n-Ун келибди. Шунга навбатда турибмиз,-дейди Абдувосит Қодиров. –Давлатимизга рахмат, ун, ёғ, етказиб бериб турибди. Лекин дўкончи икки ойда бир марта ун билан савдо қилади. Баъзан тежамкорлик ҳам иш бермай қоляпти. Ун етишмаяпти.\n-Тўғри,-деди унинг гапини маъқуллаб Сабохон Жўраева. –Белгиланган нормадаги унни оляпмиз. Аммо нонсевар халққа у озлик қиляпти. Тижорат нархида бўлса ҳам ун келтириб сотилишини йўлга қўйиб берсалар эди…\nШохимардоннинг шимолий қисми тоғ тепасида Қўлиқурбон бор. Ундан ва унинг этагидаги Бешпанжа булоқларидан бир дарё сув қишлоқ томон шиддат билан оқиб келади. Эсимда бундан 15-16 йил аввал кўл этагидан қишлоққача диаметри 1 метрли пўлат қувурлар тортиб йўл остига кўмилган эди. Кейин суви салкам 20 метр тепадан Кўксув дарёсига қуйиладиган қувурлар ҳам ётқизилган. Бу ерда, дарё тепасида кичик ГЭС биноси қурилиб электр қуввати ишлаб чиқарадиган агрегатлар ўрнатилиши режалаштирилган эди, ўшанда. Аммо лойиха чалалигича қолиб кетди.\n-Биз бу муаммони Олий Мажлис депутатлигига номзодларнинг бирига айтган эдик, у албатта ГЭС ни қурамиз деб бизни ишонтириб ваъда берди,-дейди 79 ёшли Шоир ота Комилов. –Мен қишлоқ ахлини шу номзодга овоз беришга даъват этдим. У парламент депутатлигига сайланди. Аммо … ваъда ваъдалигича қолиб кетди. Мен эса хамқишлоқларим олдида уялиб қолдим.\nАгар шу кичик ГЭС ишга тушса, биласизми, хозир қишлоғимизга Ангрендан кўмир келтиряптилар, у ҳам керак бўлмайди. Ишлаб чиқарилган электр энергияси халқимизга етиб ортади. Қолганини экспорт қилсак ҳам бўлади. Бу мутахассислар хисоботидаги гап, мухбир ука.\nЯқинда Президент Шавкат Мирзиёев Фарғонада кичик ГЭС лар қуринглар, деди. Телевизорда ўзим кўрдим. Шунда яна умид пайдо бўлди, бизларда. Зеро, Шохимардон ГЭСи катталарнинг эсига тушиб қолса.\n-2017 йил қиш мавсуми учун Шохимардон ахолисига 1650 тонна кўмир Ангрендан келтирилши режалаштирилган,-қўшиб қўйди махалла раиси Рустамжон Тожибоев.\nБаъзан шундай бўлади. Ташаббус қанчалар тез бошланса, шунча тез сўнади… Шаланг- шохимардонликларнинг “умид” тоғлари. Унинг чўққисида бир неча телефон станцияларининг тўлқин узаткичлари турибди. Улар қаторига электр трансформаторини эслатувчи металдан ясалган қути ҳам ўрнатилган.\n– Шохимардон қишлоғида телевизор фақат “Ўзбекистон” телеканалини қабул қилади холос,-дейди тадбиркор Саодатхон Махмудова. –Фарзандларимиз “Ёшлар”, “Спорт”, биз эса “Фарғона”, “Наво”, “Маънавият ва маърифат” каби бошқа канал кўрсатувларини томоша қилгимиз келади, лекин бунинг иложи йўқ. Ўша, тоғдаги қутига аллақандай узаткичлар келтирилиши керак экан. Бу хақда кимга арз қилмайлик, ана келади, мана келади билан бизни “сийлаб” кетаверадилар. Ўзбекистон ахборот технологиялари ва коммуникацияларини ривожлантириш вазири Шерзод Шерматовга илтимосимизни етказа оласизми?\n2017 йил Шохимардон ва шохимардонликлар хаётида унутилмас воқеалардан бири рўй берди. Қишлоқдаги собиқ тиббиёт пункти мутлақо янгитдан таъмирланди, кенгайтирилди, махсус асбоб ва анжомлар келтириб жихозланди, жаррохлик, туғруқхона, болалар касалликлари бўлимлари очилди. Малакали мутахассислар билан таъминланди. Гул ва тоғнинг манзарали дарахтларига бурканган касалхонани энг сўлим оромгохга қиёслагим келади.\nБош шифокор Дилором Тошболтаева “Эл юрт хурмати” ордени сохиби.\n-Илгари тўлғоқ тутган аёлни Қирғизистон худуди, тўртта чегара постидан олиб ўтиб туман маркази – Водилга олиб бориларди. Ёки кичик жаррохлик амалиёти зарур бўлган бемор ҳам яна Водилга жўнатилар эди. Бу касалхона битиб ишга тушгунча вилоятимиз рахбарининг бир оёғи шу ерда бўлди. Мана энди беморларга барча шароитлар яратилди. Биз очиқ юз, чоғ кайфият билан хизмат қиляпмиз.\nЁрдон махалласида тез ёрдам бўлими очилди. Зарурат туғилса бемор зудлик билан махсус жихозланган машинада бу ерга, шифохонага олиб келиб ётқизилади.\nДилором опа бир нарса ёдига тушди шекилли, хандон кулгусини яшира олмади.\n-Тараққиёт мавзесида биз, тиббиёт ходимлари учун “шифокорлар уйи” қурилди.\nШифохона бўлимлари билан танишамиз. Хоналар ораста, кенг, ёруғ. Барча зурур мебеллар билан жихозланган. Жаророхлик амалиёти хонаси шаҳардагилардан хеч қолишмайди.\n-Тез-тез қон босими касалим хуруж қилиб турарди. Водилга бориш малол келарди. Мана энди қишлоғимиздаги шифохонада даволаняпман, -дейди Расул ака Икромов.\nШохимардоннинг энг кўркам биноларидан яна бири 1-ўрта мактабдир. Унда 382 та ўқувчи бор.\n-Бу йил мактабимизда ўнинчи синф очилди, -дейди директор Исоқжон Тожибоев. – Илгари 9-синф битирувчилари ноилож Водил ёки Фарғонадаги коллеж ва лицейларга кетар эди. Мана энди мажбурий ўрта таълимни шу ерда оладилар.\nМактабни хавас билан томоша қиласиз. Компютер синфлари, спорт заллари, сахнали ёпиқ мажлислар зали, фан лабараториялари, тикувчилик устахонаси…. Лингафон кабинетини айтмайсизми.\n-Инглиз тилига қизиқиш катта ўқувчиларимизда,-дейди Исақжон ака. –Шу кичик мактабда 4 та инглиз тили ўқитувчиси ишлайди.\nБу бино, хоналар, йўлак ва ховлидаги инглизчи ёзувлардан ҳам кўриниб турарди.\nСпорт залида 50 чоғли болалар машғулот ўтказаётган экан.\n-Муай Тай спорт тури ривожланган,-дейди мураббий Жавлонбек Азизов. –Яқинда Андижонда, Фарғонада бўлиб ўтган республика мусобақаларида тарбияланувчиларимдан Абдулазиз Шавкатов, Қахрамон Ғуломов, Ислом Абдуфаттоховлар совринли ўринларни эгалладилар.\nМаъмуржонова Афифа Музаффар қизи. Бу номни эслаб қолинг. Хали йиллар ўтиб у мамалакатимиз номини балки дунёга машхур қилар. Ҳа – ҳа, шу уч ёшли қизалоқ ҳақида бу тариф.\nМухайё Қодирова тўсатдан набирасида ёдлаб қолиш хотираси кучлилигини пайқаб қолди. У Афифага қайси эртакни айтиб берса, сахифа – сахифа матнни болаларча тилда дархол қайта хикоя қила оларди. Бувижони аста давлатлар номи, мамлакатлар пойтахтларини тилга олди. Қизалоқ барчани лол қолдириб уни ҳам бир марта эшитганидаёқ ёд олганди. Кейин Мухаббат опа набирасига глобусдан мамлакатлар жойлашувини тушунтирди. Афифа яна мўжиза кўрсатди. 185 та давлат ва унинг пойтахтини глобусдан кўрсатар ва номини айтарди. Биз у билан учрашган чоқда атайин қитъаларни чалкаштириб давлат номларини айтдик. У эса хеч адашмай “ер шари” дан ўша мамлакатни топар, пойтахти эса фалон шаҳар деб уни ҳам жажжи бармоқлари билан кўрсатарди.\nЙўқ Афифа на ёзиш, на ўқишни билмайди. Фақат ноёб хотираси туфайли шундай билағон. У 2014 йил 12 апрелда дунёга келган. 53 йил аввал, шу куни инсон илк бор фазога учганди. Бу санада бирон каромат бормикан? Нима бўлганда ҳам шохимардонлик бу ватандошимиз уч ёшида “дунёни забт этди”. Хозирча глобус ва хотирада бўлса хам.\nБир кунлик сафар нихоясига етди. 2017 йил 15 июл. Биз Шохимардондан қайтиб яна Қирғизистоннинг “Ақ Қия” постига келдик. Яна ўша манзара. Ноилож паспортларга пул қистирдик. Чегарадан ўтсак йўл четида турган кечаги Мерсадес чироғини бир ёқиб ўчирди. Киракаш хайдовчимиз сўкина – сўкина 20 минг сўмни олиб бориб узатди. Хайдовчи ўтирган томон ойнаси туширилиб таниш қўл чиқдию, пулни чангаллаганича кўздан йўқолди.\n-Шу пулни бермасдан ўтиб кесангиз бўлмайдими,-сўрадим хайдовчидан.\n-Қилич дархол Қадамжой постига қўнғироқ қилиб машина номерини айтади. Йўл битта. Иложсиз ўша ерга борамиз. Энди 20 эмас, 40 минг тўлайсан, дейди. Уришиб, муштлашиб ҳам кўрдим. Фойдаси бўлмади. Уч – тўрт соат қамаб туриб, сўнг бор пулимни олиб аранг қўйиб юбордилар.\n07/18/2017 at 12:49 AM (Edit)\nМухаммаджон ака барча Россияде фаргоналилар номидан Сизга рахмат айтамиз! Биз Чимён кишлогиданмиз! Шохимардонга йул очилганини эшитиб роса хурсанд булдик! Ажойиб макола ва расмлар учун алохида рахматлар эълон киламиз! Зиёратларингиз кутлуг булсин! Шохимардонга бормаганимизга 10 йиллардан ошиб кетди! Узбекистонимизни Швецарияси расмларини куриб роса хурсанд булдик! Эх кани энди уша дамлар… Турсунали полвонларни дор уйнатишларию, Куликубонда кайикда сузишлар…\nМухаммаджон ака! Сиз гузал Фаргонамизни хакикий жонкуяр фарзандисиз! Сизга Яратгандан соглик-омонлик сураб коламиз!\n“Дунё ўзбеклари” Бош муҳарририга Ёзувчилар уюшмаси аъзоларидан хат…\nИсмат Хушев: Ёзувчи Мамадали Маҳмудовга СНБ дан яна телефон қилишди…


Таҳорат ҳақида - Динда саволим бор\nХозирги вақтда: 15 окт 2019, 06:46\nПост Савол » 06 март 2017, 15:56\nЧақалоғимнинг ахлати ёки сийдигини ювиш таҳоратимни бузадими?\nЖавоб: Таҳорат ҳақида\nПост Одинахон Муҳаммад Юсуф » 06 март 2017, 15:59\nБузмайди. Чақалоқнинг ахлати ёки пешоби таҳоратни бузувчи омиллардан эмас. Ўша нажосат баданингиз ёки кийимингизга текса, ўша жойни тозалаб ювсангиз, етарли бўлади.\nТаҳоратни бузувчи амаллар қуйидагилар:\n1. Кишининг икки нажосат йўлидан чиқадиган ҳар қандай нарса таҳоратни синдиради. Улар хоҳ пешоб, хоҳ ел бўлсин, хоҳ нажосат, хоҳ қурт бўлсин, фарқи йўқ. Яна шу икки йўлдан бирига бармоқнинг кириши ёки орқага ҳуқна (клизма) қилиб нажосатни чиқариб ташлаш билан ҳам таҳорат синади.\n2. Баданнинг қайси бир жойидан қон ёки йиринг чиқса-ю, тоза жойга ёйилса ҳам, таҳорат бузилади.\n3. Оғизни тўлдириб қайт қилиш билан ҳам таҳорат синади. Киши қайт қилганда оғзи тўлиб, гапира олмай қолса ёки оғзини беркита олмаса, шу ҳолат оғзи тўлиб қайт қилишга киради.\n4. Ёки киши қон қайт қилса-ю, қон кўпроқ бўлиб, тупуги қизарса, таҳорат синади. Аммо тупукнинг ранги сарғайса, синмайди.\n5. Киши ётиб ёки ёнбошлаб ухласа, таҳорати синади. Агар бирор нарсага суяниб ўтириб ухлаётган бўлса-ю, ўша суянган нарсаси олиб қўйилганда йиқиладиган даражада бўлса, таҳорати синади, йиқилиб тушмаса, синмайди;\n6. Маст бўлиш, ҳушдан кетиш, тутқаноқ тутиши ва жиннилик билан ҳам таҳорат синади.\n6. Эр хотинини яланғоч ҳолда қучоқласа ҳам таҳорати кетади.\n7. Мазҳабимизга кўра рукуъ ва саждаси бор намозда (яъни жаноза намозидан ташқари) балоғатга етган хоҳ эркакнинг, хоҳ аёлнинг овоз чиқариб кулиши билан таҳорат синади. Аллоҳ таоло билан муножот қилаётганда бу каби нарсаларни қилувчиларга таъзир бериш сифатида уларга таҳоратни янгилаш шарт қилинмоқда.\nИзоҳ: Санаб ўтилганлардан бошқа ҳолатларда таҳорат синмайди. Мисол учун: Кўз ёши (агар оғриқ туфайли бўлмаса), буруннинг суви, бадандан чиққан тер, она сути кабилар таҳоратни бузмайди. Шунингдек, чивин ёки бурга қанча қон сўрса ҳам таҳорат синмайди. Кийимга нажосат тегиши таҳоратни синдирмайди Мушак остиларига укол қилинганда қон чиқмаса, таҳорат синмайди.\nМавзу - Таҳорат ҳақида


«Transfermarkt» нашри 2020 йилги Суперлига клубларининг янги трансфер баҳоларини эълон қилди. Унга кўра, Осиё чемпионлар лигаси иштирокчиси саналмиш Тошкентнинг «Пахтакор» клуби айни дамда Ўзбекистоннинг энг қиммат таркибга эга жамоасига айланган.\nМанбада футбол клубларининг футболчилари сони ва баҳосига қараб умумий таркиб нархи келтирилган. Шунингдек, жамоа футболчиларнинг ўртача трансфер баҳоси ва ёши ҳам ёзилган.\nTransfermarkt’га биноан, мамлакатимизнинг амалдаги чемпиони «Пахтакор» Суперлиганинг энг қиммат таркибга эга жамоаси саналиб, умумий нархи 15,08 миллион еврони ташкил этади. Бунда ҳар бир футболчининг ўртача баҳоси 580 минг еврога баҳоланган.\nБу борада иккинчи ўринни «Локомотив» клуби эгаллаб турибди. «Темирйўлчилар»нинг умумий трансфер баҳоси 9 миллион еврога тенг. Жамоа ўйинчиларининг ўртача нархи 360 минг еврога баҳоланган.\nУмумий баҳонинг қимматлиги бўйича 3-ўринда «Навбаҳор» клуби қайд қилинган. Наманган жамоасининг нархи 7,5 миллион еврони ташкил этади. Таркибида 30 нафар футболчини жамлаган клубнинг ҳар бир футболчиси ўртача 250 минг евродан нархланган.\nЭнг қиммат таркиб борасидаги бешликдан Тошкентнинг «Бунёдкор» ҳамда Олмалиқнинг ОКМК клублари ҳам жой олган бўлиб, Вадим Абрамов жамоаси 6,8 миллионга, Миржалол Қосимов бошқарувидаги клуб эса 6,55 миллион еврога баҳоланган.\nТаркибининг умумий баҳоси ва ўртача нархи борасида «Машъал» ва «Андижон» клублари нисбатан паст баҳоланганлар сифатида қайд этилиб, сўнгги ўринларда кўрсатилган.\nЭътиборлиси, Рўзиқул Бердиев қўл остидаги «Насаф» ва Вадим Абрамов бошқарувидаги «Бунёдкор» Суперлига-2020нинг энг ёш таркибга эга жамоасига айланди. «Сурхон» ва ОКМК клублари эса чемпионатнинг энг «қария» таркибига эга жамоалар бўлишди.\nҚуйида барча клубларнинг 2020 йилдаги умумий трансфер баҳоси, футболчиларнинг ўртача нархи ва ёши билан танишинг:\n1. «ПАХТАКОР» (Тошкент)\nУмумий трансфер баҳоси: 15,08 миллион евро\nФутболчилари сони ва ўртача ёши: 26 / 25,8 ёш\nФутболчининг ўртача нархи: 580 минг евро\n2. «ЛОКОМОТИВ» (Тошкент)\nУмумий трансфер баҳоси: 9 миллион евро\nФутболчилари сони ва ўртача ёши: 25 / 26,9 ёш\nФутболчининг ўртача нархи: 360 минг евро\n3. «НАВБАҲОР» (Наманган)\nУмумий трансфер баҳоси: 7,5 миллион евро\nФутболчилари сони ва ўртача ёши: 30 / 26,8 ёш\nФутболчининг ўртача нархи: 250 минг евро\n4. «БУНЁДКОР» (Тошкент)\nУмумий трансфер баҳоси: 6,8 миллион евро\nФутболчилари сони ва ўртача ёши: 29 / 25,1 ёш\nФутболчининг ўртача нархи: 234 минг евро\n5. ОКМК (Олмалиқ)\nУмумий трансфер баҳоси: 6,55 миллион евро\nФутболчилари сони ва ўртача ёши: 22 / 29 ёш\nФутболчининг ўртача нархи: 298 минг евро\n6. «СЎҒДИЁНА» (Жиззах)\nУмумий трансфер баҳоси: 6,18 миллион евро\nФутболчилари сони ва ўртача ёши: 26 / 26,6 ёш\nФутболчининг ўртача нархи: 238 минг евро\n7. «ҚЎҚОН-1912» (Қўқон)\nУмумий трансфер баҳоси: 5,48 миллион евро\nФутболчилари сони ва ўртача ёши: 25 / 26 ёш\nФутболчининг ўртача нархи: 219 минг евро\n8. «БУХОРО» (Бухоро)\nУмумий трансфер баҳоси: 5,28 миллион евро\nФутболчилари сони ва ўртача ёши: 31 / 27 ёш\nФутболчининг ўртача нархи: 170 минг евро\n9. «НАСАФ» (Қарши)\nУмумий трансфер баҳоси: 5,20 миллион евро\nФутболчилари сони ва ўртача ёши: 24 / 23,5 ёш\nФутболчининг ўртача нархи: 217 минг евро\n10. «СУРХОН» (Термиз)\nУмумий трансфер баҳоси: 5,13 миллион евро\nФутболчилари сони ва ўртача ёши: 21 / 28,7 ёш\nФутболчининг ўртача нархи: 244 минг евро\n11. «МЕТАЛЛУРГ» (Бекобод)\nУмумий трансфер баҳоси: 4,60 миллион евро\nФутболчилари сони ва ўртача ёши: 23 / 26,2 ёш\nФутболчининг ўртача нархи: 200 минг евро\n12. «ҚИЗИЛҚУМ» (Навоий)\nУмумий трансфер баҳоси: 3,40 миллион евро\nФутболчилари сони ва ўртача ёши: 30 / 26,9 ёш\nФутболчининг ўртача нархи: 113 минг евро\n13. «АНДИЖОН» (Андижон)\nУмумий трансфер баҳоси: 2,63 миллион евро\nФутболчилари сони ва ўртача ёши: 26 / 26,5 ёш\nФутболчининг ўртача нархи: 101 минг евро\n14. «МАШЪАЛ» (Муборак)\nУмумий трансфер баҳоси: 1,43 миллион евро\nФутболчилари сони ва ўртача ёши: 32 / 25,8 ёш\nФутболчининг ўртача нархи: 45 минг евро.\n«Бухоро» қуйи лигага тушди, «Андижон» Про лига клуби билан плей-оффда ўйнайди. Суперлига-2020 якунлари


Раньери мавсум якунида истеъфога чиқишини тасдиқлади\n«Рома» бош мураббийи Клаудио Раньери мавсум якунида лавозимини тарк этишини маълум қилди.\n«Рома»га келганимни сабаби – бу клубдан қўнғироқ қилишганида унинг мухлиси сифатида жуда хурсанд бўлгандим ва унга ёрдам бергим келганди. Менинг бу ердаги фаолиятим мавсум охиригача давом этади», – деган Раньерининг сўзларини келтирмоқда клуб расмий твиттери.\n67 ёшли италиялик мутахассис Рим клубини шу йилнинг март ойида қабул қилиб олган, у жамоа билан Чемпионлар лигаси нимчорак финалида «Порту» тўсиғидан ўта олмаганидан сўнг ишдан бўшатилган Эусебио Ди Франческонинг ўрнида иш бошлаганди.\nРаньери 2009-2011 йиллар давомида ҳам «Рома»га устозлик қилган.\n«Бўрилар» А Серияда мавсум якунига 3та тур қолганида 59 очко билан 6-ўринни эгаллаб турибди. Клуб 5-поғонадаги «Милан» билан тенг очко тўплаган, ЕЧЛ йўлланмасини берувчи 4-ўриндаги «Аталанта» билан эса орадаги фарқ 3 очкога тенг.\nКлаудио Раньери Рома\nИкарди «Наполи» таклифи ҳақида ўйламоқда\nСарри: «Янги футболчи харид қилишга ҳаракат қиламиз, лекин кимнидир сотиб юборишимиз ҳам керак»\nРоналду Саррининг қароридан норози бўлди (видео)


Бақара 10. Қалбларида касал бор. Аллоҳ касалларини зиёда қилди. Ва ёлғон гапирганлари учун уларга аламли азоб бор.\nДемак, мунофиқларнинг қалбларида мараз – касаллик бор. Уларнинг ичи бузуқ. Касал ўзига касални чақиради, деганларидек, уларнинг қалблари касал бўлгани учун, Аллоҳ таоло ҳам уларнинг касалларини зиёда қилиб қўйган. Улар қалбларида йўқ нарсани бор, деб даъво қилганлари учун оқибатда аламли азоб ила азобланадилар.


Ливанда молиявий инқироз ортидан намойишлар бошланди | Qalampir.uz\nЛиванда молиявий инқироз ортидан намойишлар бошланди\nОлам\t30 Апрель 15:20 1461\nБугун, 30 апрель куни бутун Ливан бўйлаб молиявий инқирозларга қарши оммавий намойишлар бошланди. Намойишчилар Байрутдаги йўлларни ва мамлакат шимолидаги Триполи портини тўсиб қўйди. Бундан ташқари, мамлакат жанубидаги Сайде шаҳридаги Марказий банк филиалига “Молотов коктейли” ва тошлар улоқтирилди. Намойишлар ва тартибсизликлар Ливан армияси билан тўқнашувларга сабаб бўлди. Бу ҳақда маҳаллий ОАВ хабар бермоқда.\nИнқирознинг асосий айбдори деб ҳисоблаган Марказий банк раҳбари Риад Салам бу ишларда алоқаси йўқлигини айтиб, айбини рад этмоқда. Риад унга қарши “мунтазам кампания” олиб борилаётганини даъво қилмоқда. Сўнгги кунларда ҳукумат томонидан ҳам Марказий банкка қарши тазийқлар бўла бошлади. Масалан, мамлакат бош вазири Хассан Диаб Саламнинг ҳаракатларини танқид қилган.\nЭслатиб ўтамиз, Риад Салам 1993 йилдан бери Ливан Марказий банкини бошқариб келмоқда. У кеча, 29 апрель куни мамлакат фуқароларига мурожаат қилиб, ҳукуматни “мисли кўрилмаган молиявий инқироз”ни бошлашда айблади.\n“Марказий банк давлатга молиявий ёрдам кўрсатди, аммо кимдир пулларни шунчаки ҳавога совурди”, деди Салам ўз мурожаатида.\nЎз навбатида, Бош вазир Хассан Диаб бошчилигидаги янги ҳукумат “узоқ кутилган” ислоҳотларни амалга ошириш учун чет элдан маблағ олишга тайёрлигини билдирган.\n25 Май 16:12 43144\n26 Май 14:40 40126\n25 Май 23:18 38246\n26 Май 09:01 27663\n27 Май 20:39 26158


Миржалол Қосимов: "Шўртан"ни ғалаба билан табриклайман\n12 май, 2017, 21:46\nОлий лига 10-туридан ўрин олган "Шўртан"-"Бунёдкор" учрашувидан сўнг меҳмонлар бош мураббийи Миржалол Қосимов журналистлар саволларига жавоб қайтарди.\n"Шўртан"ни ғалаба билан табриклайман. Бугун биз мағлубиятга лойиқ эмасдик. Бугунги баҳс мухлисларучун аталди. Тезлик ва шиддатли учрашув гувоҳи бўлдик. Кўплаб вазиятлар яратдик, аммо футбол. Агар биринчи бўлимда яратган вазиятларимиздан тўғри ва унумли фойдаланганимизда 3-4та гол уришимиз мумкин эди.\nМени қувонтирадиган жиҳат шуки, шогирдларим сўнгги сонияга қадар курашишди. Мухлислар бугунги ўйиндан хурсанд бўлиб кетишди.\nҒалаба ва мағлубият ёнма ён юради. Шу ўйин орқали ўз хатоларимиз устида ишлашга ҳаракат қиламиз.\nБиз энг юқори мақсадларни ўз олдимизга қўйганмиз.Мақсадимиз жамоанинг эски мадҳиясини қайтариш. 16-17 ёш бўлса уларни ёш футболчи деса бўлади, 20 ёшдан ўтдими бундай деб бўлмайди. Уларга ғолиблик руҳиятини қайтаришимиз керак. Бунга вақт керак.\nКейинги мавсумда ОЧЛга йўлланма олишни мақсад қилаяпмиз. - дейди Миржалол Қосимов.


22:25 / 05.02.2016\nАфрика футбол конфедерацияси ФИФА президентлиги учун сайловда ОФК раҳбари, қатарлик шайх Салмон Иброҳим Ал-Халифа номзодини қўллаб-қувватлаши ҳақида маълум қилди.\nФИФА президентлигига шайх Салмондан ташқари ЖАРнинг собиқ турар-жой қурилиши вазири Токио Сексвале, ФИФА бош котибининг собиқ ўринбосари Жером Шампань (Франция), Европа футбол ассоциацияси кенгаши (УЕФА) бош котиби Жанни Инфантино ва Иордания шаҳзодаси Али бин ал-Ҳусайн ҳам ўз номзодини илгари сурган. ФИФА президенти тўрт йил муддатга сайланади.\nАмалдаги президент Йозеф Блаттер 2015 йилнинг 29 майида ташкилот конгрессида навбатдаги муддатга қайта сайланган эди. Бироқ орадан тўрт кун ўтгач, ташкилотда коррупция билан боғлиқ жиноятлар амалга оширилгани бўйича терговлар бошланди ва у истеъфога чиқиш ҳақида эълон қилди.\nМуддатидан олдинги президентлик сайлови 26 февраль куни бўлиб ўтади.\nШайх Салмон: ФИФА президентлигига сайлансам, ЖЧ-2018 Россияда ўтишини таъминлайман\nШайх Салмон: ФИФА 2018 йилга бориб банкротга учраши мумкин


Яна бўлмади: Samsung Galaxy Fold учун олинган буюртмаларни бекор қилишмоқда - Terabayt.Uz\nЖанубий кореялик гигант инқилобий гаджети – Galaxy Fold дисплейидаги носозлик туфайли хатосини тан олиб, узр сўрашга мажбур бўлганди. Кейин компания сотувга қўйилган барча буклама смартфонларини қайтариб олган, яқинда эса қайта савдога чиқариши айтилган эди.\nЎҚИНГ: Иккинчи уриниш: Samsung Galaxy Fold ҳам Huawei Mate X билан бир вақтда сотувга чиқади\nГарчи Samsung шу ойда Galaxy Fold’ларини қайта тақдим этиб, июлда яна сота бошлаши ҳақида хабарлар кўпайган бўлса-да, аслида вазият чатоқроқ, шекилли. Аввалроқ йирик Best Buy дўконлар тармоғи ушбу смартфон учун аввалдан олинган буюртмаларни бекор қилган эди. Энди эса AT&T уяли алоқа оператори ҳам шундай йўл тутаётгани маълум бўлди.\nОлдиндан буюртма расмийлаштирган мижозларига AT&T компанияси хат жўнатмоқда: унда Samsung мазкур инновацион қурилмасининг чиқарилишини жуда чўзиб юборгани тушунтирилган. Натижада бу масаланинг энг мақбул ечими – компенсация тўлаб бериш бўлаётир, деб ҳисоблайди оператор.\nЎҚИНГ: Galaxy Fold ғилофини Samsung яна битта смартфон нархида сотади!\nШундай қилиб, аввалдан буюртма расмийлаштирган мижозларига AT&T қўшимча бонус сифатида 100 долларлик чегирма карталари ҳам тақдим этаётир. Samsung Galaxy Fold учун тўланган пуллар 60 кун ичида қайтарилади, чегирма карталари эса AT&T мижозининг тўлов ҳисобига ўтказиб берилади.\nХулласи калом, Samsung барибир Galaxy Fold билан инқилоб қила олмади, энди унинг иккинчи уриниши қачон амалга оширилиши ҳам номаълум бўлиб турибди. Компаниянинг ҳозиргача глобал савдога чиққан айрим телефонларини эса атиги 451 000 сўмдан бошланувчи нархларда Terashop.uz интернет-дўконимиздан харид қилиш имкони мавжуд.\n#Samsung #янги технологиялар #Samsung Galaxy Fold


17.01.2021 15:01 0 1799\nЎтган йилнинг декабрида Трамп Исроил ва Марокаш дипломатик алоқаларни ўрнатиш бўйича келишувга эришганини эълон қилган эди. Оқ уй раҳбари ушбу ҳодисани Яқин Шарқнинг тинчлик учун тарихий ва улкан ютуғи дея эътироф этган эди. Кейинчалик эса расмий алоқаларни тиклаш, дипломатик, тинч ва дўстона алоқаларни ўрнатиш ниятини тасдиқловчи Қўшма декларация имзоланган эди.\nАҚШ охирги беш ойда Исроил ҳамда БАА, Баҳрайн, Судан ва Марокаш ўртасида алоқа ўрнатилиши учун воситачилик қилди. Айни пайтда АҚШ Марокашнинг Ғарбий Саҳрои кабирдаги суверенитетини тан олгани учун Трамп танқидларга учраган эди.\nЭслатиб ўтамиз, Трамп ҳокимиятдаги сўнгги кунларини ўтказмоқда. 20 январь куни президентлик расман Жо Байденга ўтади.


"Жаҳон ўқитувчиси мукофоти" номи фазодан эълон қилинди\n22:46 / 19.03.2017\nКвебекдаги чекка қишлоқда таълим берувчи канадалик ўқитувчи Мэгги МакДонелл 1 миллион доллар миқдоридаги "Жаҳон ўқитувчиси мукофоти"ни қўлга киритди. Бу ҳақида Associated Press хабар берди.\nМукофотлаш маросими Дубайда бўлиб ўтди.\nТанлов финалига Макдонеллдан ташқари Покистон, Буюк Британия, Ямайка, Испания, Германия, Хитой, Кения, Австралия ва Бразилиядан яна 10 ўқитувчи чиқишга муваффақ бўлди. Ғолиб номини Ер билан видеоалоқа орқали боғланган француз фазогири Томас Паске эълон қилди. Бош мукофот шайх Муҳаммад бин Рашид Ал-Мактум томонидан топширилди.\nМакдонелл олти йил давомида фақат ҳаво орқали етиш мумкин бўлган узоқ Арктика қишлоғи Салуитда таълим берган. Қишлоқда изоляция ва аёвсиз иқлим туфайли гиёҳванд моддалар ва спиртли ичимликлар истеъмоли юқори. Салуитда 2016 йилда олти киши ўз жонига қасд қилган.\nМакдонелл ўз фаолияти давомида бир неча таълим дастурларини ишлаб чиққан ва ёшлар учун спорт зали очган.\nДубай мукофот "Жаҳон ўқитувчиси мукофоти" канадалик ўқитувчи\nДубай амири Ал Мақтумнинг қизи мамлакатдан қочиб кетди\nДубайда сузиб юрувчи дўконлар тармоғи йўлга қўйилади\nДубайда дунёдаги энг қиммат болалар каравоти сотувга қўйилади\nДубай ҳукумати шаҳардаги барчадан ДНК намуналарини олади\nИчки ишлар органлари ходимларини мукофотлаш ва маошидан пул ушлаб қолиш мезонлари тасдиқланди


ОЗИҚ ОВҚАТ ХАВФСИЗЛИГИ — ДОЛЗАРБ ВАЗИФА\nЎтган йили АҚШнинг “The Economist Intelligence Unit”изланишлар маркази томонидан ўтказган тадқиқотга кўра, 109 та мамлакат иштирок этган озиқ-овқат хавфсизлиги рейтингида Ўзбекистонда дунёда 64 ўринни эгаллаган эди.\nОзиқ-овқат хавфсизлигини таъминлаш нафақат мамлакатимизда,балки бутун дунё ҳамжамиятида долзарб васифа сифатида қаралмоқда. Сабаби, сайёрамизнинг 30 фоизидан зиёди тўлақонли равишда овқатланмаслик натижасида микроэлемент ва витаминлар етишмаслиги муаммосини бошидан кечиряпти. Буларнинг барчаси озиқ-овқат хавфсизлигини таъминлаш нақадар муҳим эканлигини яққол кўрсатиб турибди.\nДунёнинг икки йирик “Enza zaden” ҳамда “Takii seed” агрокомпаниялари билан ҳамкорлик қилувчи, шу билан бирга, Германиядаги озуқа етказиб берувчи “Compo” компаниясининг Ўзбекистондаги расмий вакили “Аgro House” агрокомпания вакилларининг Андижон вилоятига ташрифи мамалакатимизда озиқ-овқат хавфсизлигини таъминлашда томорқачиликни ривожлантириш, фермер ва деҳқонларга сифатли уруғ, озуқа етказиб бериш каби эзгу мақсадларни ўзида ифода этди.\nДастлаб компания хусусида икки оғиз сўз: “Agro House” МЧЖ 6 йўналишда мижозларга хизмат турларини таклиф қилади. Уруғ, ўғит-озуқалар, экин ҳимояси, қишлоқ хўжалиги аксессуарлари, хорижда ишлаб чиқарилган қишлоқ хўжалик техникаларини етказиб бериш ҳамда агромаслаҳат йўналишларида иш олиб бораётган мазкур компания маҳаллий ишлаб чиқариш компаниялари билан яқин ҳамкорлик алоқаларини ўрнатгани замирида мамлакатимиз қишлоқ хўжалиги соҳасидаги самарали ислоҳотларга замин бўлмоқда.\n“Ўзбекозиқовқатхолдинг” холдинг компанияси ҳамда O‘zLiDeP Андижон вилоят кенгаши ҳамкорлигида партия электорати бўлмиш фермерларнинг аграр соҳадаги кўзга кўринган компаниялар билан ўзаро тажриба алмашиш ва янги, ҳосилдор экин навларини амалиётга татбиқ этишда яқиндан ҳамкорликни йўлга қўйиш мақсадида ташкил этилган мазкур агротурда меҳмонлар вилоятнинг Асака ва Хўжаобод туманларида бўлиб, аграр соҳада яратилаётган имкониятлар, шарт-шароитлар билан танишдилар. Фермер, тадбиркорлар билан тажриба алмашдилар.\n—Мақсадимиз—фермер ва деҳқонларимизнинг замонавий билимларини ошириш, амалиётга жорий этилаётган қишлоқ хўжалиги янгиликларидан хабардор этиш, уларга самарадорлик ва унумдорликда кўмаклашишдир, —дейди “Agro House”МЧЖ маслаҳатчиси Умиджон Имомназаров. —Асака ва Хўжаобод туманларидаги учрашувларда шунга амин бўлдикки, бу ерда фермерлик, тадбиркорликка қизиқувчилар ва шу соҳадан юқори даромад олиб, ўз ишини ривожлантираётган аҳоли кўпчиликни ташкил этар экан. Бундай шарт-шароитларни кўриб келгусида вилоятда ўз филиалимизни ташкил қилиш истаги яна ҳам қатъийлашди.\n“Agro House” вакиллри Хўжаобод туманидаги “Навигул” қўшма корхонаси томонидан ишлаб чиқилган қишлоқ хўжалиги маҳсулотлари етиштириш, сақлаш, қайта ишлаш, қуритиш ва қадоқлашга қаратилган янги лойиҳа билан танишдилар. Корхона фаолияти билан боғлиқ масалаларда фикрлар алмашдилар. Амалий ҳамкорлик қилишга келишиб олдилар.\n“Ўзбекозиқовқатхолдинг” холдинг компаниясининг вилоятдаги вакили Алишер Сирожиддиновнинг таъкидлашича, ушбу учрашувлар вилоятда аграр соҳа бўйича яна бир йирик республика амалий семинарини ўтказилишига туртки бўлди.


Чок қишлоғидаги болалар сувни каналдан эшакларга юклаб олиб келишлари учун уч соатча вақт кетади. (Жаҳон Банки гуруҳи)\nЧОК, Қирғизистон – Жаҳон Банки Қирғизистон ҳукумати билан биргаликда мамлакатнинг чекка ҳудудларида жойлашган қишлоқларни тоза ичимлик суви билан таъминлаш устида ишламоқда.\nХалқаро молия институти Қишлоқларни тоза ичимлик суви билан таъминлаш ва санитария ҳолатини яхшилаш лойиҳасини амалга ошириш учун 59,5 миллион АҚШ доллари (4,1 миллиард қирғиз соми) ажратди, лойиҳа Ўш, Чуй ва Иссиқкўл вилоятларида жойлашган 90 та қишлоқни сув билан таъминлайди ва бундан 207 минг нафар маҳаллий аҳоли бевосита манфаатдор бўлади.\nЛойиҳа қишлоқ аҳолиси, айниқса аёллар, ёш болалар ва ҳимояга муҳтож бошқа аҳоли қатламларининг турмуш шароитини яхшилаш ҳамда қишлоқ жойларда сув орқали турли касалликлар тарқалишини камайтиришга қаратилган.\nИчимлик сувисиз ҳаёт\nЧок қишлоғи Фарғона водийсининг Қирғизистонга қарашли чекка қисмида жойлашган, бу ерлик одамларнинг кўпчилиги Россия ва Қозоғистонга ишлаш учун кетган. Қишлоқда қолган аҳоли эса буғдой ва пахта етиштириш билан шуғулланади.\nФарзандларини зарарли сувдан асраш мақсадида, Чокда яшовчи ота-оналар уларга қайнатилган сувни бутилкаларга солиб беришади. (Жаҳон Банки гуруҳи)\nСовет даврида, тоза ичимлик суви Қирғизистон қишлоқларига тиргак қувурлар орқали етказиб берилган. Аммо, Чок қишлоғи суғориш каналларидаги сувга қарам бўлиб қолаверди. Маҳаллй аҳолининг айтишича, ҳаддан ташқари шўр ер ости сувлари туфайли қудуқ қазиш бефойда, адирлар сабаб эса тоғлардан тоза сув учун қувур ётқизиш қийин масала бўлиб келган.\n2017-йилда Чок қишлоғидаги вазият 1987-йил ёки ҳатто 1957-йил билан деярли бир хил. Аҳоли қўшни қишлоқдаги суғориш каналидан ёки қишлоқ кўчалари бўйлаб ўтадиган ариқлардан сув олади.\nАёллар ва болалар энг кўп азият чекмоқдалар\n23 ёшли Гулкан тўрт нафар фарзанднинг онаси. Ҳар куни тонгда у суғориш ариғидан сув ташиб келади.\nКанал ва ариқлардаги сув лойқа ва айтишларича, унинг таркибида пестицидлар бор, аммо аёллар унда идиш ва кирларни ювишади, уни ҳатто егулик тайёрлаш учун ҳам ишлатишади.\n«Мен шу қишлоқда туғилиб ўсганман, тоза ичимлик сувининг йўқлиги мен учун оддий ҳолат», дейди Гулкан.\n«Кутилмаганда меҳмонлар келиб қолса ёки уйда сув қолмаса, болаларни ўқишдан қолдириб, сув олиб келишга юбораман», деди чоклик Гулканнинг қўшниси Момун Ҳасеков.\nБу болалар саломатлигига ҳам таъсир қилмоқда.\nГулканнинг икки яшар ўғли бир неча ойлардан бери ичбуруғдан азият чекади. «Бу ичадиган ва қўлимизни ювадиган сув сабабли бўлса керак», дейди Гулкан.\nЭртак ҳақиқатга айланганда\nМаҳаллий қишлоқ йиғини раиси Таалайбек Туйибаевнинг айтишича, Жаҳон Банки томонидан молиялаштириладиган «Олатоу Булоғи» номли қишлоқлардаги сув таъминоти ва санитария дастури асосида, ҳукумат уй-жойларга тоза ичимлик суви етказиб беради.\nҚувурлар тармоғи 30 км узоқликда, тоғлар орасида бошланади ҳамда ҳар бир хонадон ўлчагичлар орқали ичимлик суви билан таъминланади.\n«Шубҳасиз, қишлоғимизга тоза ичимлик суви келса, эртак ҳақиқатга айлангандек бўларди», деди Туибаев қишлоққа ташриф буюрган Жаҳон Банки жамоасига.\n(Ўз веб-саҳифасида кўрсатилган шартларга мувофиқ, Жаҳон Банки гуруҳи ушбу мақоладан фойдаланишга рухсат беради)


«ЎТЙ» АЖ хотин-қизлар қўмитаси мутахассиси\nБутун жаҳон афгор оммасининг эътиборини тортган одам савдоси билан боғлиқ масала юзасидан хукуматимиз томонидан амалга оширилаётган вазифалар ўзининг долзарблиги билан муҳим аҳамиятга эгадир. Шу боис ҳам давлатимиз раҳбарининг бевосита раҳнамолигида “Одам савдосига қарши курашиш бўйича” давлат сиёсати даражасида иш олиб борилмоқда. Бу борада ички ишлар ходимлари томонидан профилактик ишлар натижада бир қанча жиноий ишлар очилмоқда. Одам савдоси билан шуғулланувчи кимсалар қўлга олиниб жиноят курсисига ўтказилмоқда. Дарҳақиқат, одам савдоси муаммоси бугунги кунда дунё миқиёсида кенг кўламда ривожланиб бораётган, ўз ечимини кутаётган долзарб муаммолардан бири. Кўпгина давлатларнинг фуқаролари каби минг афсуслар бўлсинки бизнинг айрим юртдошларимиз ҳам юқоридаги каби ушб у муаммо билан тўқнашиб, турли қийинчиликларга дуч келмоқдалар. Юртдошларимизни одам савдоси муаммосидан огоҳ этиш мақсадида “Ўзбекистон темир йўллари” АЖ хотин-қизлар қўмитаси ва Ўзбекистон Қизил Ярим Ой Жамияти темир йўл минтақавий ташкилоти ташаббуси билан Тошкент темир йўл муҳандислари институтида, “Узтемирйўлйўловчи” ОАЖ тасарруфидаги ВЧД-2 корхонасида ва “Саломатлик” поезди тиббий бўлимида “Одам савдоси қурбони бўлманг” м авзусида тадбирлар бўлиб ўтди.\nДавра суҳбатида юртимизда 16 йилдан буён айнан одам савдосига қарши курашиш юзасидан фаолият олиб бораётган “Истиқболли авлод” ёшлар ахборот-маърифат маркази мутахассислари иштирок этдилар. Давра суҳбати давомида юртимиздаги иқтисодий ўтиш даврида айрим фуқароларимиз қўшимча даромад топиш ва моддий бойлик орттириш мақсадида инсон савдоси билан шуғулланувчиларнинг тузоғига кўр-кўрона илиниб, ушбу жиноят қурбонларининг сонини кун сайин ортиб боришига сабаб бўлаётгани, ушбу жиноят тури билан шуғулланувчи шахслар эса ўз мақсадларини амалга ошириш бўйича асосан аёллар ва қизлардан фойдаланаётганлари, кўп ҳолларда ёшлар одам савдосининг жабрланувчилари бўлиб қолаётганлиги хусусида сўз юритилди. Иштирокчилар ўзларининг қизиқтирган саволларига мутахассислардан керакли жавоблар олдилар. Тадбир давомида иштирокчилар учун одам савдоси муаммоларига бағишланган ижтимоий роликлар намойиш этилди.\nЮртдошларимизнинг бугунги куннинг долзарб мавзусига айланган одам савдоси билан боғлиқ масалаларга бефарқ бўлмаслик, бу борада зийракроқ бўлишлари, алдов қурбонига айланиб қолмасликлари таъкидлаб ўтилган мазкур тадбир барчада катта таассурот қолдирди.


ОТМда контракт пуллари нимага сарфланади? - UzNews.uz\nОТМда контракт пуллари нимага сарфланади?\nОлий ва ўрта махсус таълим вазирлиги таълим йўналишлари кесимида тўлов-контракт пуллари нималарга сарфланиши бўйича изоҳ берди.\nСўнгги вақтларда ижтимоий тармоқларда тўлов-контракт асосида ўқитиш миқдорларини қайта кўриб чиқиш масаласи муҳокамалар марказига чиқиши ортидан Олий ва ўрта махсус таълим вазирлиги олий таълим муассасаларида ўқитишнинг минимал харажатлари тўғрисида аниқ мисолларни ортиқча изоҳларсиз келтириб ўтди.\nБугунги кунда республика олий таълим муассасаларида бакалавриат таълим йўналишлари бўйича кундузги таълим шаклида бир талабани бир йиллик ўқитиш харажатининг энг кам миқдори (стипендиясиз) 9,3 млн. сўмни ташкил этмоқда.\nЖумладан, профессор-ўқитувчи, ходимлар иш ҳақлари ва иш берувчининг ижтимоий тўлови учун 7,9 млн. сўм (умумий харажатга нисбатан 85,4%), бошқа жорий сақлаш харажатлари учун 1,4 млн. сўм (умумий харажатга нисбатан 14,6%) шундан, коммунал харажатлар учун 0,3 млн. сўм (умумий харажатга нисбатан 2,8%).\nАмалда эса базавий тўлов-контракт миқдори (стипендиясиз) 6,4 млн. сўм этиб белгиланган бўлиб, жорий сақлаш харажатларининг 69% ни қопламоқда. Таҳлиллар шуни кўрсатмоқдаки, ҳар бир базавий тўлов-контракт асосида ўқиётган талабалар ўқитишнинг минимал харажатлари учун тўловларни 2,9 млн. сўмга кам тўламоқда. Мазкур харажатлар олий таълим муассасалари томонидан оширилган (“супер”) контракт ва давлат бюджети маблағлари ҳисобидан қопланиб келинмоқда.\nМаълумот учун, ҳисоб-китоблар бугунги кунда республика олий таълим муассасаларида тўлов-контракт асосида ўқиётган талабаларнинг 80% дан ортиғи ўқиётган таълим йўналишларига тегишли.\nШу билан бир қаторда, санъат таълим йўналишларида ўқитиш харажатининг энг кам миқдори 21,9 млн. сўмни ташкил этгани ҳолда, жумладан, профессор-ўқитувчи, ходимлар иш ҳақлари ва иш берувчининг ижтимоий тўлови учун 20,5 млн. сўм (умумий харажатга нисбатан 93,8%), бошқа жорий сақлаш харажатлари учун 1,4 млн. сўм (умумий харажатга нисбатан 6,2%) шундан, коммунал харажатлар учун 0,3 млн. сўм (умумий харажатга нисбатан 1,2%), базавий тўлов-контракт миқдори (стипендиясиз) 7,8 млн. сўм этиб белгиланган бўлиб, харажатларнинг 35,5 фоизни қопламоқда.\nҲудди шундай соғлиқни сақлаш таълим йўналишларида ҳам ўқитиш харажатининг энг кам миқдори 13,5 млн. сўмни ташкил этгани ҳолда, жумладан, профессор-ўқитувчи, ходимлар иш ҳақлари ва иш берувчининг ижтимоий тўлови учун 12,1 млн. сўм (умумий харажатга нисбатан 90,0%), бошқа жорий сақлаш харажатлари учун 1,4 млн. сўм (умумий харажатга нисбатан 10,0%) шундан, коммунал харажатлар учун 0,3 млн. сўм (умумий харажатга нисбатан 2,0%), базавий тўлов-контракт миқдори (стипендиясиз) 9,1 млн. сўм этиб белгиланган бўлиб, жорий сақлаш харажатларининг 67,4% ни қопламоқда.\n“Юқорида келтирилган таҳлиллар шуни кўрсатмоқдаки, олий таълим муассасалари харажатларининг асосий қисми профессор-ўқитувчи ва ходимлар иш ҳақларига тўғри келмоқда. Белгиланган базавий тўлов-контракт миқдорлари эса иш ҳақларини қоплаш учун етмайди” – дейилади изоҳда.\nРеспубликада пандемия муносабати билан эълон қилинган карантин чекловлари даврида олий таълим муассасаларининг барча профессор-ўқитувчи ва ходимларига белгиланган тартибда иш ҳақлари, жумладан талабаларга стипендия тўловлари ҳам тўлаб келинмоқда.\n2020 йилнинг 1 апрелидан профессор-ўқитувчилар масофавий иш режимига ўтган ҳолда тасдиқланган фан дастурлари асосида белгиланган дарсларни онлайн кўринишида ўтиб, белгиланган ўқув ва методик юкламаларини бажарди. Олий таълим муассасалари талабалар учун масофавий (онлайн) таълим бериш жорий этилганлиги муносабати билан уни ташкил этиш учун қўшимча техник ва методик таъминот яратилди.\nЯнги ўқув йили қайси шаклда бошланишидан қатъий назар, анъанавий ёки масофвий шаклда бўладими, олий таълим муассасалари томонидан талабаларнинг сифатли таълим олишларини таъминлаш учун зарур ишлар олиб борилади. Бу борада орттирилган тажриба ва йўл қўйилган камчиликлардан хулоса қилинган ҳолда, барча ресурслар ишга солинади.\nПандемия муддатлари узайтирилиб, ўқиш онлайн тарзда давом эттирилган ҳолатда ҳам, тўлов-шартнома асосида таҳсил оладиган талабалар ва уларнинг ота-оналари хавотирланишга ҳеч қандай асос йўқ. Таълим муассасаларида тўлов-контракт асосида таҳсил оладиган ҳар бир талабага муассаса маъмурияти томонидан индивидуал ёндошган ҳолда имоният яратиб берилиши маълум қилинган.


Нажмиддин Эшоннинг қисқа ва лўнда тўртликларини ўқир экансиз, гўёки ўзингизни бутун олам билан уйғунлашиб кетгандек ҳис қиласиз.\nТўғри, муаллифнинг ўзига ҳос фалсафасини тушуниш, унга ишониш қийин. Лекин, шеърлардаги фикрларини рад этиш ундан-да қийинроқдир.\nҲар ҳолда ўз даврида “Тиғсиз жарроҳ” номини олган бу инсон бир неча ўн минглаб беморларни умуртқа поғонасида кечадиган оғир жарроҳлик амалиётларидан сақлаб қола билди.Ушбу тўртликлар унинг ҳаёт ҳақидаги ўйлари ва мушоҳадаларининг самарасидир.\nХуллас, у дунёдан қайтмаган ким бор?\nБилмадим дунёга нега келамиз?\nБуюрса оқ сут-у нонга етамиз.\nОзуқа олишга чинқириб келиб,\nОзуқа бўлишга жим-жим кетамиз.\nГул узсанг узмасанг сўлийди бир кун,\nЁр қучсанг қучмасанг ўтар ўша тун.\nНикоҳ оқшомидай ўтказ ҳар тунинг,\nҒариблик ёмондир, бўл бағри бутун.\nМен ўлсам қабримга гул экинг, бироқ,\nИлдизин танамга экинг яқинроқ.\nМайлига, танамдан озуқа олсин,\nГул тезроқ очилсин, яшнасин япроқ.\nДунёга келамиз такрор ва такрор,\nҲар юртга келгандай ҳамиша баҳор.\nБир оқиб ўтган сув қайта оқмаса,\nҚуриб қоларди-ку, анаву анҳор.\nБу гўзал бир маҳал бўлганди райҳон,\nГоҳида яшнаган, гоҳ бўлган хазон.\nЭнди аёл бўлиб, келиб дунёга,\nРайҳон бўлмади-ю, бўлди Қизлархон.\nҲаётдан умидин узганди бир чол,\nХастайди оғирроқ, эди бемажол.\nЎлими олдидан бир енгил тортди,\nҚайтиб келишини қиларкан хаёл.\nДунёга келган бу янги чақалоқ,\nДунёдан кетувди биздан олдинроқ.\nИшона олмасанг бу ҳақиқатга,\nБу чархнинг ишига, қилмишига боқ.\nМангу қола олмас қабрда инсон,\nБарибир бир куни кўради осмон.\nТайёрлаб қўйишар яна бир куни,\nУнга битта сумак, ёки қуюшқон.\nНеча бор минамиз бу тобут тойни,\nНеча бор қийнаймиз бу юзи ойни.\nКелиш ҳам, кетиш ҳам қўлимиздамас,\nЙўқса қийнамасдик бу ой-у тойни.\nОдам еб тўйишмас ернинг бу иши,\nҚўлдамас, кимни еб, кимни қўйиши.\nФақат озиқланган танани олиб,\nБошқа бир танага бериш ташвиши.\nУлким ҳар заррани бино қилибдур,\nБағрида улкан куч пайдо қилибдур.\nCўнг эса заррани бўлиб иккига,\nБирини бирига шайдо қилибдур.\nРуҳимиз илдизи аслида олов,\nCиз мени телбага чиқарманг дарров.\nХом гўштнинг таъмини оловдан бошқа,\nНима ўзгартирар, мен қилсам сўров.\nДунёга келибсан бўлиб тирик жон,\nЎйлаб кўр ҳаётинг яхшими, ёмон.\nБирон бир инсоннинг бирон кунини,\nЯшаб кўролганми биронта ҳайвон.\nРостдан ҳам баъзида қоламан ҳайрон,\nБаъзилар бўйнига солганда арқон.\nҚанийди оламдан йўқолиб кетиш,\nҲал бўла қолсайди бермак билан жон.\nАнави қабрда ўсмоқда шувоқ,\nМанави қaбрдан ўсибди янтоқ.\nБиз ҳам гўримиздан кўкариб чиқсак,\nБизлар ҳам майсамиз ёки гул япроқ.\nНажмиддин Эшонов – 1957 йилда Янгиқўрғон тумани, Бирлашган қишлоғида дурадгор уста оиласида таваллуд топди. Унинг отаси Зиёдулла Нажмиддин уч ёшлигидаёқ вафот этади. Ўспиринлик кезларидан бошлаб ёш Нажмиддин тана ва руҳ бирлиги ҳақида мулоҳазалар юритади.\nРуҳнинг моддий жиҳатдан мавжуд ёки мавжуд эмаслиги тўғрисида фикрлаб, ҳатто ядро физикасини ҳам чуқур ўрганиб чиқади. Бироқ, у кутган натижани бермагач, у масаланинг ечимини тиббиётдан қидиради. Ана шу мақсадда Андижон тиббиёт олийгоҳига ўқишга киради. Ўқишни тамомлагач, бир қатор тиббиёт муассасаларида ҳакимлик қилади.\nЎзини халқ табобатида синаб кўриш мақсадида қадимги табиблар ҳақида ёзилган китобларни мутолаа қилишга киришади. Ва умуртқа касалликларини қўл билан даволаш усулларини мукаммал ўрганади. Ўз фаолияти давомида минглаб беморларни даволашга эришади.\nЮқоридагилар Нажмиддин Эшоновнинг ҳаёт фаолиятининг бир томони. Нажмиддин Эшонов болаликдан шеъриятга ошно бўлиб, Жалолиддин Румий, Сўфи Оллоёр, Бобораҳим Машраб, Умар Хайём, Абу Али ибн Сино ва бошқа улуғ салафларимиз ижодини ўрганиб келади. Натижада ўзи ҳам тўртликлар ёзади. Тақдир тақазоси билан Нажмиддин Эшонов билан бир адабий тадбирда танишиб қолдик. Ёзганларини ўқиш жараёнида тўртликларидаги мазмун-моҳият ўша болалигидаги орзулар эканлигини англаб етдим. Зукко ўқувчи тўртлик ёзиш бироз мураккаблигини яхши билади. Нажмиддин Эшонов ана шу қийинчиликдан чўчимасдан фалсафий фикрларини шеърга солади.\nТўртликларининг мавзулари хилма-хил. Инсонни фақат ва фақат эзгуликка, дунёнинг бевафолиги, инсонларга яхшилик қилиб қолишга, ҳавойи нафснинг найрангларига учмасликка чақиради. Бу чақирув унинг қалб амридир.\nМен қалб амрига бўйсуниб қалам тебратаётган қаламкашнинг келгусидаги ижодларига улкан ривожлар тилайман.\nҚАЙТМАГАН КИМ ДУНЁДАН БОР


ЎзА - Ноқонуний қурол сақлаш – жиноят\nНоқонуний қурол сақлаш – жиноят\n12.09.2017 12:04 Чоп этиш версияси\nФарғона вилояти ҳуқуқни муҳофаза қилиш идоралари томонидан олиб борилаётган профилактик тадбирлар давомида турли жиноят ва ҳуқуқбузарликларнинг олди олинмоқда.\nЎзбекистон Республикаси Жиноят кодексининг 248-моддасига мувофиқ, тегишли рухсатномасиз ўқ отар қурол, шунингдек, ўқ-дори, портловчи модда ёки портлатиш қурилмаси тайёрлаш, олиш, олиб юриш, сақлаш, олиб ўтиш ёки жўнатиш жиноий жавобгарликка сабаб бўлади. Бундай буюмларни ўз ихтиёри билан ҳуқуқни муҳофаза қилиш идораларига топширган шахслар жавобгарликдан озод қилинади. Аҳоли билан ўтказилаётган тадбирларда бу кенг тушунтирилаётгани кутилган натижа бермоқда. Хусусан, фуқароларнинг турли қуролларни ихтиёрий равишда топширишига эришилмоқда.\nБешариқ туманида яшовчи Элбек Мусаев кутилмаган ҳолатга дуч келди. У ўзи истиқомат қиладиган уйни таъмирлаётиб, девор орасидан номаълум ов қуролини топиб олди. Ҳеч қандай ҳужжати бўлмаган қуролни у ўз ихтиёри билан ички ишлар бўлимига топширди.\nФурқат туманидан Ўткир Сиддиқов ҳам ўқ отар қурол топиб олгани ҳақида ички ишлар бўлимига мурожаат қилди. У ҳам эски молхонани бузаётган пайтда девор орасидан марҳум отасидан қолган 1 дона ўқ отар қурол топиб олган. Ноқонуний қурол сақлаш жиноят эканини яхши билган фуқаро бу ҳақда ҳуқуқни муҳофаза қилувчи идораларга маълум қилди ва қуролни топширди.\nАлбатта, Э.Мусаев ва Ў.Сиддиқовнинг ўз вақтида ҳуқуқ-тартибот идораларига мурожаат қилгани эътиборга сазовор.\nНоқонуний қурол сақлаш – жиноят. Буни кимдир билмайди ёки билса ҳам бепарво бўлади. Бундай лоқайдлик охир-оқибат фуқаролар тинчлигига, хотиржамлигига путур етказиши, турли кўнгилсизликларга сабаб бўлиши мумкин. Бинобарин, ҳар бир фуқаро мавжуд тартиб-таомилларни яхши билмоғи даркор. Зеро, қонунни билмаслик жавобгарликдан соқит қилмайди.